Amaia Aretxaga (Bikarte): "Handik kanpo 40 egun igarotzeak bi urtez luzatzen die bizitza Bielorrusiako haurrei" - Sopela - Hiruka.eus\nUnai Brea 2019-05-22 11:01\nZazpi eta hamazortzi urte bitarteko umeak ekartzen ditu Bikartek udan. © BIKARTE\nBikarte elkartea 1997tik dabil Txernobyleko (Ukraina) hondamendiaren ondorioz erradiazioa jasaten duten umeei laguntza eskaintzen, batez ere udan eta Gabonetan EAEra ekarriz. Barikuan, Amaia Aretxaga presidenteak berbaldia emango du Sopelako Kurtzio Kultur Etxean, udako egonaldirako ume horiek etxean hartuko dituzten familiak erakartzeko asmoz. Elkarteak egiten duen beharraz eta Bielorrusiako umeen egoeraz egin dugu berba.\n18:30ean hasiko da Amaia Aretxagaren berbaldia etzi, maiatzaren 24an, Kurtzion. Horregaz batera, Los niños da Bragin dokumentala emango dute, Bielorrusiako Bragin eskualdeko umeek jasaten duten egoera gordina erakusten duena.\nZertan dihardu Bikarte zehazki?\nIrabazi asmorik gabeko ongintzazko elkartea gara, eta bertan gabiltzan guztiok boluntarioak gara. Batez ere Bielorrusian Txernobyleko hondamendiak kaltetutako eremuetako haurrak (7 eta 18 urte bitartekoak) ekartzen ditugu aldi baterako. Herrixketan bizi dira, eta etxeetan ez dute txorrotako urik, ez komunik, ez ezer. Alkoholismo-arazo larria dute, eta pobrezia ikaragarria, erradiazio handiaz gain. Kontua izan beharra dago Txernobyleko erradiazioaren %70 Bielorrusiara joan zela.\nHan bertan ekintzari egiten duzue, umeak ekartzeaz gain?\nMinsk hiriburutik 40 kilometrora dagoen haurrentzako ospitale onkologikoaren zati bat berrosatzen lagundu dugu, besteak beste. Ospitale horrek 300 ohe ditu, eta hala ere larri dabiltza heltzen zaizkien haur guztiak artatzeko. Minbizia dute umeentzat kanpaleku bat ere egin dugu, eta orain, ekainean, haurren bila goazenean, laguntza eroango dugu gaixotasun mentalak dituztenentzako egoitza batera. Dena den, gure lehentasuna da hemengo jendeari ikusaraztea zer garrantzitsua den udan haurrak hartzeko familiak izatea. Osasunaren Mundu Erakundearen esanetan, handik kanpoko 40 egun igarotzeak bi urtez luzatzen die bizitza.\nAipatu dituzun pobrezia eta bazterkeria bazeuden Txernobyleko hondamendiaren aurretik edo hark larriagotu ditu?\nNeurri batean istripuak eragindakoak dira. Han esan digutenez, hondamendia gertatu zenean ezin izan zuten, edo ez duten nahi izan, herrixketan bizi ziren guztiak bertatik atera. Gainera, orain badakigu luzaroan ezkutatu zutela erradiazioaren eraginari buruzko informazioa. Kontua da esaten hasi zirela alkoholak, eta batik bat vodkak, erradiazioaren eragina arintzen laguntzen duela.\nIstripua 1986a izan zen. Erradiazioa hor dago oraindino?\nBai, eta egongo da. Zesio-37a guztiz desagertzeko ehunka urte pasatu beharra dago. Guk haurrak ekartzen dituguenean, hango aireportuan bertan, erradiazioa neurtzen diegu, eta bueltan hara eroatean, berriro. Ikusten da hemengo egonaldiak erradiazio hori gutxitzen duela haiengan. Bestela ere, aldea nabaritzen da handik ateratzen diren eta han geratzen diren haurren artean, ez osasun-kontuetan bakarrik. Hemen ikusten dute bizi daitekeela beste era batera, alkohola ez dela bidea, eta egon daitekeela garrasi eta tratu txarrik gabeko familietan. Eskoletan esaten digute hemen egondakoek autoestimu handiagoa izaten dutela, eta ikasteko gogo handiagoa.\nZer kalte zehatz egiten dio erradiazioak osasunari?\nBatez ere bihotzeko arazoak, tiroide-minbizia eta leuzemia. Hango osasun-sistema ez da gai arazoari behar bezala aurre egiteko, eta gainera haur asko oso urruneko herrixketan bizi dira, ospitalera iristeko kotxez sei ordura daudenak, eta kotxerik ere ez dute. Oso egoera zaila da haientzat. Eta ehunka mila lagun bizi diren eremuaz ari gara.\nBarikuko berbaldian jendea sentsibilizatu gura dituzue umeak har ditzaten. Zaila da egonaldirako familiak lortzea?\nBai. Askotan ez-ezagutza da arrazoia. Bada uste duenik familiarentzat kostu ekonomiko handia izango duela, eta ez da hala, Bikarteren kasuan behintzat guk ordaintzen dugu %80. Kontuak kontu, inoiz ez dugu lortzen ikusten ditugun haur guztiak hartzeko familia-kopuru nahikoa, urtero joaten gara hara eta urtero ikusten ditugu haur berriak. Ondorioz, ekartzen ditugun guztiak benetako beharra dutela bermatzen saiatzen gara.\nZenbat ekarriko dituzue aurten?\n68l, horietatik hamabi lehenengo aldiz. Uribe Kostara bospasei etorriko dira, baina bakar bat ere ez Sopelara, horregatik eman nahi dugu hitzaldia bertan.\nZuek hara joaten zarete urtero, eta egun batzuk ematen dituzue bertan. Neurririk hartzen duzue erradiazioaz babesteko?\nEz dago neurririk. Ahalik eta denbora laburrena ematea da neurri nagusia; guk astebete ematen dugu, ez da hainbeste. Erradiazioz kutsatutako janaririk ez jatea litzateke beste neurri bat, baina han egonda ezinbestean bertako baratzeko janaria jan beharra dago, ez dago besterik; Espainia pobreko orain dela 70 urteko herrietan bezala daude, isolatutako herrixketan bizi dira. Han gauden egunetan eutsi beharra dago; astebete bat baino ez da, eta gero gu hemengo erosotasunera itzultzen gara, janari garbia jatera... Inoiz, han egon eta gero, neurtu izan dugu erradiazioa, eta pixka bat handiagoa da ohikoa baino, baina haiek jasaten dutenarekin konparatuta hutsaren hurrengoa da hori.


Merkataritzaren Berrikuntzari Buruzko Biltzarra\nDale la vuelta a tu comercio/Irauli merkataritza lelopean, Eusko Jaurlaritzak eta Eusko Ganberek Euskadiko Merkataritzako Berrikuntzari buruzko Biltzarra antolatuko dute.\nEuskal Merkataritzaren 13. Elkarraldiaren barruan, azaroaren 8an eta 9an.\nEnpresaburuari berritzeko, berrasmatzeko premia duela ikusaraztea da helburua, aldaketak baitira nagusi gaur egun eta aldaketa horien ondorioz etengabe aukerak sortzen baitira, baina aukera horiek baliatzen jakin behar da.\nEusko Jaurlaritzak eta Eusko Ganberek antolatzen duten biltzarrak euskal merkataritzaren eta dagozkion ordezkarien parte-hartze handia izango du: elkarteak, merkataritza-federazioak, garapen-agentziak, merkataritza-teknikariak eta abar.\nZientziaren, Berrikuntzaren eta Teknologiaren Astea dela-eta, Eusko Jaurlaritzak eta Eusko Ganberek Euskal Merkataritzaren 13. Elkarraldia antolatu dute azaroaren 8rako eta 9rako, ‘Dale la vuelta a tu comercio/Irauli merkataritza’ leloarekin. Industria, Berrikuntza, Merkataritza eta Turismo Sailak eta Euskal Ganberek diotenez, aldaketaren garaia da, baita arrakastaz aurrera egiteko aukeren garaia ere.\nBiltzarra Donostian izango da, Gipuzkoako Ganberaren egoitzan, azaroaren 8an eta 9an.\nElkarraldia profesional horren bidez eta, bereziki, azaroaren 8ko jardunaldiaren bidez, Euskadiko merkatariei erronka berrien eta nazioarteko merkataritzan ongi funtzionatzen ari diren arrakasta-konponbideen berri eman nahi zaie. Errealitate sozioekonomikoa, ingurunea, eskaintzaren formatuak, eskariaren premiak eta itxaropenak biziki azkar aldatu dira eta bide horri eutsiko diote. Hori dela-eta, biltzarrean, eredu arrakastatsuak aurkeztuko dira, jarraitu beharreko ildoak eta sektorearen aldaketa-joerak adieraziz, eta joera berrien ondorioz euskal merkataritzan sor daitezkeen aukera errealak ere agertuko dituzte.\nJardunaldira 300 lagun bertaratzea dago aurreikusia, eta bertan hiru bloke tematiko aztertuko dira, elkarren osagarriak aldaketa-egoeren aurrean, hiru helburu bereizi dituztenak:\nLehenengo blokean aldaketaren oztopoak aztertuko dira, baita horiek nola gainditu ere. Helburu nagusia zera da, enpresaburuari ohartaraztea aldatzeko premia duela, aldaketaren aurreko ziurgabetasunak eragiten duen bertigoa gainditzen lagunduz; izan ere, erronka berrien aurrean sortzen den beldurra kudeatzen jakinez gero, enpresaburua indartsuagoa izango da eta aukeren aurrean segurtasun handiagoa izango du.\nBigarren blokean, aldaketaren orientabidea aztertuko da: merkatuak eskaintzen dituen aukerak eta arrakastaren joerak norantz bideratzen diren.\nEta azkenik, arratsaldeko saioan, biltzarraren helburua izango da merkataria fidelizazioaren garrantziaz konturaraztea, bezeroarekin lotura emozionalak eta zerbitzu-loturak sortzen baititu eta etorkizunean ere erosketak bertan egitera bultzatzen baitu.\nLan-saio guztiak doan izango dira eta nazioartean izen handiko hizlariek parte hartuko dute: Pilar Jericó andrea; Premio Manager Forum Speaker 2009 saria jaso du eta aitzindaria da talentuaren azterketan eta enpresa-garapenean aldaketarekiko beldurraren inpaktuan. Horretaz gain, profesional ezagun asko izango dira: Javier Rovira, Sashka Krtolika, Manuel Hormigó, Noelia Oliver eta Juan Carlos Alcaide, besteak beste.\nHurrengo egunean, hilak 9, bigarren elkarraldi bat izango da, merkataritzako prestatzaile eta solaskideei zuzendutakoa oraingoan. 100 prestatzaile eta solaskide baino gehiago bertaratuko dira jardunaldi horretara, aurreikuspenen arabera.\nEuskal Merkataritzaren 13. Elkarraldiaren (azaroaren 8tik 25era bitarte) barruan prestakuntza espezializatuko 40 tailer baino gehiago antolatuko dira hiru Lurralde Historikoetan. Hona hemen edukiak: Merchandising Sentsoriala, harritu barru-barrutik; Packaginga; Komunikabide sozialen estrategia fidelizatzeko tresnatzat; Bezeroa erakartzea komunikazioaren bitartez; eta Erakusleihoa, zure laguna. Paseotxo bat munduan zehar izeneko tailerra nabarmendu nahi dugu; EAEko Merkataritza Ganberek eta Eusko Jaurlaritzak azken urteotan burutu dituzten merkataritza-misioetan identifikatutako esperientziak aurkeztuko dira, baita merkataritza-sektoreari dagozkion munduko joera nagusiak ere.\nTailerren bitartez, merkataritzako enpresaburu gehiagok ezagutuko dituzte egokitzeko tresnak eta joerak eta, hartara, lehiakortasuna hobetzen jarraitzeko jakintzak eskuratu ahal izango dituzte.\nEuskal Merkataritzaren 13. Elkarraldiak Ikusmerren, Merkataritza Dinamizatzeko Bulegoaren eta Tecnaliaren lankidetza izan du


267. ALDIZKARIA - 2020ko azaroaren 16a\n2/2020 EBAZPENA, irailaren 30ekoa, Kultura eta Kirol Departamentuko idazkari tekniko nagusiak emana, zeinaren bidez eskuordetzen baitzaio Nafarroako Errege Artxibo Nagusiaren dokumentu-funtsei buruzko ziurtagiriak emateko eskumena Vianako Printzea Erakundea-Kultura Zuzendaritza Nagusiko Artxiboen eta Dokumentu Ondarearen Zerbitzuaren titularrari.\n278/2020 EBAZPENA, urriaren 21ekoa, Justiziako zuzendari nagusiak emana, Nafarroako Foru Komunitateko fiskal nagusiaren idazkari pertsonalaren lanpostua izendapen askearen bidez betetzeko deialdia egiten duena.\n1793/2020 EBAZPENA, azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko administrari izateko lanpostu hutsak (C maila) lekualdatze-lehiaketaren bidez betetzeko.\n1794/2020 EBAZPENA, azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko Artxibo eta Liburutegietako teknikari laguntzaile izateko lanpostu hutsak (C maila) lekualdatze-lehiaketaren bidez betetzeko.\n1795/2020 EBAZPENA, azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko Informatika Zerbitzuko ofizial tekniko izateko lanpostu hutsak (C maila) lekualdatze-lehiaketaren bidez betetzeko.\n1796/2020 EBAZPENA, 2020ko azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko Informatika Zerbitzuko oinarrizko lanpostuko kudeaketari izateko lanpostu hutsak (B maila) lekualdatze-lehiaketaren bidez betetzeko.\n1797/2020 EBAZPENA, azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko oinarrizko lanpostuko liburutegiko laguntzaile izateko lanpostu hutsak (B maila) lekualdatze-lehiaketaren bidez betetzeko.\n1798/2020 EBAZPENA, 2020ko azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko zerbitzuetako ofizial izateko lanpostu hutsak (C maila) lekualdatze-lehiaketaren bidez betetzeko.\n1807/2020 EBAZPENA, azaroaren 2koa, Nafarroako Unibertsitate Publikoko kudeatzaileak emana, deialdi bat onesten duena Nafarroako Unibertsitate Publikoko oinarrizko lanpostuko kudeaketari izateko lanpostu hutsak (B maila) lekualdatze-lehiaketaren bidez betetzeko.\nAKATS ZUZENKETA, Nafarroako Unibertsitate Publikoko kudeatzaileak urriaren 14an emandako 1639/2020 eta 1640/2020 Ebazpenena, zeinen bidez hautaprobetarako deia egiten baitzen C mailako Laborategiko Zerbitzuetako Ofizialaren lanposturako, Elektronikako eta Elektromekanikako espezialitateetarako, hurrenez hurren.\n432/2020 EBAZPENA, urriaren 19koa, Hezkuntzako zuzendari nagusiak emana, zeinaren bidez onesten baita hezkuntza bereziko beken eta hezkuntza laguntzako berariazko premiak dituzten ikasleentzako laguntzen deialdia 2020-2021 ikasturterako. DDBN identifikazioa: 528978.\n967/2020 EBAZPENA, urriaren 23koa, Osasunbidea-Nafarroako Osasun Zerbitzuko zuzendari kudeatzaileak emana, zeinaren bidez deialdia onesten baita dirulaguntzak emateko zentro soziosanitario pribatuei, farmazia zerbitzua eta/edo Nafarroako Foru Komunitateko ospitale edo zentro soziosanitario bateko farmazia zerbitzuari lotutako medikamentuen biltegia dutenei, 2021. urtetik 2024.era arreta farmazeutikoaren funtzionamendu gastuak finantzatzeko. DDBN identifikazioa: 514037.\n72/2020 FORU AGINDUA, urriaren 29koa, Lurralde Kohesiorako kontseilariak emana, zeinaren bidez ebazten baita jarraian aipatzen den proiektua, ukitutako ondasun eta eskubideen ondorioetarako, jendaurrean egoteko fasea eta hura behin betiko onesten baita: “N-121-A errepidea, Iruña-Behobia, 2+1 motako bide bihurtzea, 10+550 KParen (Olabeko zeharbidea) eta 22+500 KParen artean”.\n206/2020 EBAZPENA, azaroaren 11koa, Nafarroako Berdintasunerako Institutuko zuzendari kudeatzaileak emana, 2020ko azaroaren 17rako aurreikusitako greba deialdia dela-eta Nafarroako Berdintasunerako Institutuak kudeatzen dituen baliabideen eremuan gutxieneko zerbitzuei arreta emateko behar diren langileak zehazten dituena.\n133E/2020 EBAZPENA, urriaren 27koa, Biodibertsitatearen Zerbitzuko zuzendariak emana, ingurumen ukipenetarako baimena ematen diona “Elizagorriako Telekomunikazio Zentroaren zuntz optikoaren bidezko interkonexioa” proiektuari. Sustatzailea NASERTIC da.\nDeialdia, betetzeko familia-langile lanpostu bat, D mailakoa, lan-araubidekoa eta lanaldi osokoa, Los Arcos aldeko Oinarrizko Gizarte Zerbitzuen Mankomunitatearen zerbitzura arituko dena, Etxeko Laguntza Zerbitzuan. Izendapen proposamena\n2020-2021eko Ekonomia eta finantza plana. Onespena\nPeríodo de pago voluntario del impuesto de vados 2020\nNotificación de licencia de actividad\nProcedimiento de Juicio verbal 260/2020\nProcedimiento ordinario 411/2019\nProcedimiento de Familia 363/2020\nJuicio sobre delitos leves 2073/2018\nCitación. Juicio de delitos leves 2351/2020\nProcedimiento de Juicio verbal 112/2020\nProcedimiento de Juicio verbal 451/2018


titereszena programazioa - Nube a nube\n“Nube a Nube” hitzik gabeko ikuskizuna da eta bere bitartez, antzerki bisualeko hizkuntza ez berbalean gehiago sakontzea bilatu dute. Horretarako, akzioen esentzia bilatzen duten testu dramatiko bat sortu dute; Luz izeneko aingeru txiki baten istorioa, jokaeraren, mugimenduaren, argiaren eta musikaren bidez kontatuz. Luz kontentu bizi da bere zeruan eta egunak forma ezberdinetako lainoak sortzen pasatzen ditu, gero airera botako dituenak. Bere argiak egunero egiten du distira eta gauero zerua argitzen du. Bere kataloxarekin zeruan eta lurrean gertatzen dena begiratzen du. Batzuetan zauritutako txori bakarren bat erortzen da lainoetara… Nola erreakzionatuko du berak?\nPublikoa: Familiarra, 4 urtetik gorakoentzat


Zer da Agrega 2 plataforma?\nNon biltzen dira baliabideak?\nZer abantaila ditu Agrega2ren erabilerak irakaslearentzat eta ikaslearentzat?\ngrega2ren zerbitzuak erabil ditzaket nire ordenagailutik edo tabletetik aplikazioren batekin?\nZer motatako objektuak daude Agrega2 plataforman?\nZer estandar erabiltzen dira Plataforman?\nZer da LOM? eta LOM-ES?\nNola bermatzen da WAI-AA erabilerraztasuna Plataforman?\nAgrega2 plataforma Internet bidez elkar konektatuta dauden nodoen multzo batean oinarritutako irtenbide teknologikoa da, eta nodo horiek, baliabide digital hezigarrietan antolatutako errepositorioa osatzen dute.\nAgrega2 plataformak sarbide-nodoak ditu autonomia-erkidegoen Hezkuntza Kontseilaritza guztietan eta Hezkuntza, Kultura eta Kirol Ministerioaren (MECD) Hezkuntza Teknologien Institutuan (ITE). Nodo guztiek aurkibideen zerbtzari bera baliatzen dute, Agrega2 plataforman dagoen edozein objektu hezigarri kokatzen laguntzen duena, edozein dela kontsulta egiten den sarbide-gunea eta baliabidea dagoen lekua.\nAurki daitezkeen eduki hezigarriak unibertsitate aurreko mailen ikaskuntzen curriculumaren arabera antolatuta daude, eta deskargatzeko eta irakasleek nahiz ikasleek zuzenean erabiltzeko prestatuta daude.\nBaliabide hezigarriak Agrega2 plataformaren errepositorio orokorra osatzen duten nodo autonomikoetan banatuta daude. Nodo bakoitzak edukiak ditu, eta haien URL bidez zuzenean ere lotu daitezke.\nEspainiako curriculumera egokituta dauden kalitatezko eduki hezigarriak gelan zuzenean erabiltzeko aukera ematen du.\nPlataforman dauden objektuak deskargatzeko eta berrerabiltzeko aukera ematen du, material berriak sortzeko.\nObjektu hezigarriak LMS (Learning Management System edo Ikaskutnza Kudeatzeko Sistema) batean sar daitezke.\nBadago Agrega2 plataformaren zerbitzuak erabiltzen dituen aplikazio bat, eta objektu digital hezigarriak bilatzeko eta deskargatzeko erabiltzen du. Aplikazio horrek, Agrega2ren Bezeroak, bilatzeko eta deskargatzeko funtzionalitateak gehitzen ditu, eta bestelako funtzionalitateak, esperientzia hobetzeko. Xede horretarako, hauxe egin daiteke:\nKontsulta edo bilaketa gustukoenak gorde eta kudeatu. Gustuko edukien erreferentziak gorde eta kudeatu, zure ekipamenduan berriz bistaratzeko edo deskargatzeko. Edukiak deskargatu eta bistaratzea abiaratu lokalean, Interneteko konexiorik behar izan gabe.\nPlataforma web-inguruetan erabil daitezkeen edozein objektu kudeatzeko gai da, edozein dela haien izaera, eta baita formatu digitalak ere, objektu arruntak (testua, irudiak, audio-fitxategiak, bideoak) edo konposatuak (aurrekoen edozein konbinazio) izanda. Objektuek behar bezala etiketatuta eta paketatuta egon behar dute plataformara igotzeko.\nIkuspegi teknologikotik, Agrega2n erabiltzen diren zehazpen eta estandar garrantzitsuenak hauek dira: SCORM 2004, edukiak paketatzeko, eta LOM-ES, objektuen katalogazio-datuak bidaltzeko.\nSCORM (Sharable Content Object Reference Model) estandar eta zehazpen multzoa da, objektu pedagogiko egituratuak sortzeko aukera ematen duena. SCORMen bidez, ikaskuntza kudeatzeko sistemetara inportatu daitezkeen edukiak sor daitezke; betiere, edukiek arau horri jarraitzen badiote.\nLOM (Learning Object Metadata) ikaskuntza-objektu bat eta antzeko baliabide digitalak etiketatzeko eta deskribatzeko erabilitako datu-eredua da. Objektuaren katalogazioan erabiltzen da, eta horri esker, errazagoa da geroago baliabideen bankuetan aurkitzea. LOM nazioarteko estandarra da, eta Espainiako hezkuntzara egokituta dagoena LOM-ES da ( www.lom-es.es)\nInterfaze guztiak XHTMLn txertatuta daude, CSSkin, WAI-AA mailaren araberako erabilerraztasun-mailarekin.


ESTATALIZAZIOA: Balizko lan erreforma bati buruzko ELAren proposamena — Manu Robles Arangiz Fundazioa\nEstatu mailan abagune bat ireki da aurreko gobernuak lan arloan ezarritako legeetan aldaketak egiteko. Honek aukera sor dezake du negoziazio kolektiboaren estatalizazioari aurre egiteko. Hemen duzu nagoziazio kolektiboaren estatalizazioaren historia eta balizko lan erreforma baterako ELAren proposamenak jasotzen dituen dokumentua.\n2018ko ekainaren 1ean Pedro Sanchez espainiar Gobernuburu izendatu zuten; ezusteko galanta izan zen. ELAk ez du uste aldaketa honek aldaketa handirik ekarriko duenik PPk hainbat arlotan ezartzen zituen politikei dagokienez. Ez dugu esperantza handirik, ez herri, ez langile-klase garen aldetik.\nDena dela, aurreko gobernuak ezarritako legerik polemikoenetan azaleko aldaketak egiteko aukera sor daiteke. Erreforma aukera horien artean, 2012an erabaki zen azken lan erreforma (3/2012 legea, uztailaren 6koa).\nLangileen Estatutuaren balizko erreforma hori egiteko abiapuntua oso kezkagarria da ELArentzat, hiru arrazoi medio:\nGobernuak beto ahalmena eman dio patronalari, erreforma egiteko baldintza gisa eragileen arteko adostasuna ezarri baitu. CEOEri emandako blokeo ahalmen hau oso larria da, kontutan izanik azken erreformek patronalari nahi zuen guztia eman diotela, akordio sozialen beharrik gabe; beraz, patronalak betoa ezartzea enpresen interesen alde zeharo lerratuta dagoen egitura legala iraunaraztea litzateke. Horregatik, ELAren iritziz Valerio ministroak esan duena iraingarria da: lan erreforman ukituak egingo direla, eta ez dela indargabetuko -oposizioan zeudenean agindu zuten moduan-, eta legea edozein kasutan “enpresarioen elkarteekin batera” aldatu behar dela.\nAENCaren laugarren saioak Pedro Sanchezen gobernuari aukera eman dio azaleko ukituen diskurtsoa balia dezan, izan ere, ezarri baitzen sakoneko aldaketa bakarra azpikontratazioaren eremuan egin behar dela (patronalaren beto ahalmenetik abiatuta). Beraz, estatuan ez da izango eztabaida publiko sakonagoa eragingo duen mugimendu sindikalik, eta gainera gobernua mugiarazteko mobilizazioak egiteko aukera ere baztertu egin dute.\nLangileen Estatutuko edozein aldaketa 2012ko azken erreformaren inguruan izango dela dirudi. ELAren ustez ezinbestekoa da Langileen Estatutuaren osotasuna eztabaidatzea, 2010ean eta 2011n egindako erreformak barne -hauen xedea lan baldintzak merkatzea izan zen-. Soldatak jaitsiarazteko estrategia horren estrategiaren baitan sektoreko lan-hitzarmen probintzialei lehentasuna kendu zitzaien, eta erraztu egin zen negoziazio kolektiboa estatalizatzeko prozesua. Horregatik, sektoreko hitzarmenaren lehentasuna aldeztea enpresek salbuespena ezartzeko duten aukera edota estatu mailako hitzarmen miserableen erreferentzialtasuna eztabaidatu gabe, soldatak jaisteko estrategiari eustea litzateke.\nSanchezen gobernuak bere gutxiengoa baliatzen du 2012ko Lan Erreforma goitik behera ez indargabetzeko aitzakia gisa, jakinik ez EAJk, ezta PdCATek ere, ez dutela onartuko erreforma sakonagorik. PSOEren gobernuak erabaki du ez dituela trantze horretan jarriko, izan ere, PP rekin funtsean bat baitator azken lan erreformaren mamiarekin. Baina etorkizuna interesgarria izan daiteke, Ciudadanos eta PP ziurrenik erreformaren aurka jarriko direlarik EAJren, Bilduren, nazionalista katalanen edo Unidos Podemosen botoak ezinbestekoak izango baitira edozein aldaketa aurrera aterako bada. ELAren iritziz egoera honek abagune bat irekitzen du negoziazio kolektiboaren estatalizazioari aurre egiteko.


Laguntza:Maiz egindako galderak/Praktikoa/Nola gehituko ditut argazkiak, marrazkiak edo mapak? - Wikipedia, entziklopedia askea.\nMaiz egindako galderak/Praktikoa/Nola gehituko ditut argazkiak, marrazkiak edo mapak?\n< Laguntza:Maiz egindako galderak | Praktikoa\nIrudiak gehitzeko aukera Txertatu menuan\nAtalak sortu dituzu dagoeneko. Orain irudiak gehitu nahiko dituzu (argazkiak, marrazkiak, mapak, etab.); ikus Txertatu menuan, Ikusizko Editorean. Irudiak Wikimedia Commonsetik hartuko dituzu (eta ez Internetetik!), lizentzia egokia horiek baitute.\nIrudiak txertatzean, lehenetsita, artikuluaren eskuinean agertuko dira tamaina estandar batez (225 px = thumb), baina hori ere alda daiteke. Ikusizko Editorean, gezi bat ikusiko duzu argazkiaren beheko ezker izkinean, mugi ezazu lasai! Ikusiko duzu tamaina aldatu egiten dela.\nAzken aldaketa 24 apirila 2018(e)an, 13:35(e)tan\nOrriaren azken aldaketa: 24 apirila 2018, 13:35.


5. Jauna esan neutsan nik, zegaitik igo ziran urpetik berrogei arri areik, aitaturiko sillu ori ba-eroien ezkero?.\nJaungoikoaren Semearen izena iragarri eben apostolu ta irakasle oneik erantzun eustan Jaungoikoaren Semearen onoimen eta fedean ilda gero, eurak baiño leenago il izan ziranai be iragarri eutseen, arei iragarte-sillua be emonik.\n6. Beraz, uretara arekaz jatsi ziran eta barriro igo ziran; baiña, oneik bizirik jatsi ziran, eta bizirik igo ziran barriro; oneik baiño leenago jatsi ziranak, barriz, illik jatsi ziran, baiña bizirik igo ziran.\n7. Beraz, oneixen bidez artu eben bizia eta eldu ziran Jaungoikoaren Semearen izenaren ezaguera osotara.\nOrrexegaitik igo ziran arekaz batera, eta ekin eutsoen torregintzari, eta landu bearrik izan bagarik sartu ziran torregintzan, zuzentasunez eta garbitasunez il ziran-eta.\nSillu onen bearrean egozan.\nOr, ba, ori be argituta.\nArgituta dago, jauna, erantzun neutsan.\nXVII. Mendien irudi-agiria.\n- Orain, jauna esan neutsan nik-, azaldu egidazu mendiai buruzkoa: zegaitik dabez era ezbardin eta bestelakoak?.\nEntzun erantzun eustan. Amabi mendi oneik, mundu guztian bizi diran amabi leiñu (jatorri) dira (245) Leiñu, (tribu erderaz): gizadi osoa. Mendiak, erriak dira; eta arriak, euron artean salbatzen diran gizonak.\nGuzti onei iragarri izan yaken Jaungoikoaren Semea Apostoluen bidez.\n2. Azaldu egidazu, jauna esan neutsan nik: zegaitik dira mendiak ezbardiñak eta zegaitik dau bakoitzak bere era berezia?.\nEntzun erantzun eustan. Lur guztian bizi diran amabi leiñu oneik amabi errialde dira.\nOneik, ezbardiñak dira euren pentzakeran eta eritzikeran.\nBeraz, ikusi dozuzan mendiak ezbardiñak diranez, errialde onein pentzakera ta eritzikera be ezbardiñak dira.\nOraintxe erakutsiko dautsut errialde oneitariko bakoitzaren jokabidea.\n3. Leenen eta bein, jauna esan neutsan nik azaldu egidazu, mendiak ain ezbardiñak izanarren, bertatik ekarritako arriak, torregintzan ezarriaz batera, zegaitik biurtu ziran guzti-guztiak kolore bateko, distiratsu, urpetik urten ziranak lez?.\n4. Onexegaitik erantzun eustan: zerupean bizi diran errialde guztiak, entzun eta sinistu ondoren, Jaungoikoaren Semearen izenean izan ziralako deituak.


'Araña III' operazioko Iker Ibarluzearen kasua largetsi dute - Ibarra - Tolosaldeko ataria\n'Araña III' operazioko Iker Ibarluzearen kasua largetsi dute\nTolosaldeko Ataria 2015-07-02 13:39\nEpaileak jakinarazi dio kasua largetsi duela, hau da, deliturik egin ezean, artxibatua geratuko dela.\nIbarluzea maiatzaren 19an atxilotu zuen Guardia Zibilak 'Araña III' operazioaren barruan, "terrorismoa goratzea" egotzita, eta egunean bertan utzi zuten aske, deklaratu ostean. Hurrengo egunean, bizipenak kontatu zituen ibartarrak elkarrizketa honetan.\nAste honetan, berriz, gutun bat iritsi zaio etxera, eta bertan kasua largetsi dutela adierazi diote. Honek zer esan nahi du? Guztiz ez bada ere, artxibatuta egongo dela kasua. Deliturik egiten ez badu, ez da berriro zabalduko eta ez du inolaz ere deklaratzera edo epaitegietara joan beharko.\n"Poz handiarekin" hartu du berria Ibarluzeak: "Ez nuen espero, eta sekulako lasaitua hartu dut". Sare sozialetan ere jaso duen babesa eskertu du ibartarrak:\nAmaitu da amesgaiztoa! Milesker denoi emandako babesagatik ☺\n— Iker I. (@IbarluzeaIker) July 2, 2015


Home » Sin categoría » FEVASek aitorpena egin die desgaitasuna duten pertsonei eta elkarteen mugimenduari, inklusioa eraikitzeko orduan duten zereginagatik\nFEVASek aitorpena egin die desgaitasuna duten pertsonei eta elkarteen mugimenduari, inklusioa eraikitzeko orduan duten zereginagatik\n2019 December 4, Wednesday 2020 January 29, Wednesday\nAtzo Desgaitasunaren Nazioarteko Eguna izan zen\neta, hori ospatzeko, FEVASek “Inklusioa ereiten” jardunaldia antolatu zuen.\nHala, desgaitasuna duten pertsonei eta horien elkarteei aitorpena egin zien,\ngizarte inklusiboagoa lortzeko egiten duten ahaleginagatik.\nmahai-inguru bat egin zen, eta bertan parte hartu zuten zenbait elkartetako zuzendariek\neta Gipuzkoako Aldundiko ordezkari batek.\nElkarteen mugimenduaren garrantziari buruz hitz egin zuten,\nbaita etorkizunerako erronkei buruz ere.\nOndoren, adimen-desgaitasuna duten pertsonek esperientzia arrakastatsuak aurkeztu zituzten,\ninklusioa lor daitekeela frogatzeko.\nFEVASeko zuzendariak eskerrak eman zizkien denei,\nelkarren artean gizartea inklusiboagoa izatea lortzen dutelako.\nDesgaitasuna duten Pertsonen Nazioarteko Egunaren harira, FEVASek “Inklusioa ereiten” jardunaldia antolatu zuen atzo, Donostiako Kursaal zentroan. Bertan bildu ziren adimen-desgaitasuna duten pertsonak, arlo horretako profesionalak, zuzendariak, senideak eta hainbat eragiletako ordezkariak, desgaitasuna duten pertsonek eta elkarteen mugimenduak gizarte inklusiboa eraikitzeko prozesuan izan duten zeregin erabakigarria aitortzeko.\nInaugurazioan, FEVASeko presidente Hugo Barojak aipatu zuen desgaitasuna duten pertsonen aldeko elkarteen mugimendua sortu zenetik igaro diren 50 urteetan fokua aldatu egin dela “desgaitasunetik pertsonetara, horien duintasunera eta eskubideetara”. Eusko Jaurlaritzako Gizarte Politiketako sailburuorde Lide Amilibiak adimen-desgaitasunarekin lotutako euskal erakundeen ibilbidea goraipatu zuen, eta adierazi zuen inklusioa herrialde-mailako erronka dela. Azkenik, Aldundiko Gizarte Politiketako diputatu Maite Peñak ere adierazi zuen inklusioa eta gizarte-kohesioa izan behar ditugula helburu, eta azpimarratu zuen horretarako beharrezkoa dela “hirugarren sektorearen eta erakundeen arteko talde-lana”.\nInaugurazio ofizialaren ondoren, “Elkarte mugimenduaren balioa inklusio sortzaile gisa” mahai-ingurua egin zen, Yolanda Fillat gizarte-aholkulariak moderatuta. Hauek izan ziren parte-hartzaileak: Mitxel Lakuntza, Atzegiko zuzendaria; Esther Larrañaga, Aspace Gipuzkoako zuzendaria; Jose Ángel Mendiluce, Donostiako Goyeneche Fundazioko zuzendaria; Amaia Lopetegi, Gautenako zuzendaria; eta Txaro Rodrigo, Gipuzkoako Foru Aldundiko Mendekotasunaren eta Desgaitasunaren Arretako zuzendari nagusia. Besteak beste, gai hauek izan zituzten aztergai: inklusioa lortzeko behar diren zerbitzuak eta laguntzak, eta elkarteen sareak nola sor ditzakeen inklusiorako baldintzak ingurunean. Horrez gain, etorkizunerako zenbait erronka zehaztu zituzten. Halaber, azpimarratu zuten, historikoki, familien elkarteak funtsezkoak izan direla adimen- edo garapen-desgaitasuna duten pertsonei eta beren senideei laguntzeko, aukerak sortzeko eta gizartea eraldatzeko.\nOndoren, adimen- edo garapen-desgaitasuna duten pertsonak protagonista dituzten bederatzi esperientzia aurkeztu ziren. Horien bidez, agerian geratu zen eraldaketa sortzeko gaitasuna badutela: Nik ere posible egiten dut aldaketa (Gaude), Saskigintza ikastaroak eskolan: sentsibilizatu eta gure balioa erakusten dugu (Aspace Gipuzkoa), Auto-kudeatzaile taldeen 20 urte (Apdema), Aniztasuna eta gaurkotasuna Onda Vascan (Fundación Goyeneche de San Sebastián), Enplegu publikoa adimen urritasuna duten pertsonentzat (Gipuzkoako Foru Aldundia), Korrikan hartzen dugu parte (Aspace Bizkaia), Antzerkia atsegin dugu (Gautena), Pertsona irisgarriak (Gorabide) eta Gure txanda da kanpaina (Atzegi).\nAmaitzeko, Valeria Garcia Landartek eskerrak eman zizkien bertaratu ziren guztiei, banaka nahiz kolektibo gisa inklusioaren alde egiten duten ekarpenagatik.\n← Berdintasuna, eztabaidagai FEVASeko autokudeatzaileen 15. topaketan\nGida “Konfidentzialtasuna eskolan, egin bat erronkarekin” →


Haurtzaindegian graduazioen globoak egitea\nHaurtzaindegiko haurrentzako graduazio festa bat da, etorkizuneko lehen mailako ikasleen familia osoak zain egoteko. Urte batzuk igaro ondoren, gurasoek umeari zorionak izango zaizkio ospakizunaren argazkiak ikusteko, egun hau gogoratzeko. Oporretan jarrerarik onenak uzten badituzte, bere prestakuntza hurbildu behar dugu . Gidoia xehetasun txikienaren bidez pentsatu behar da. Arreta handia jarri behar da gela apaintzeko. Trifle hori oso garrantzitsua da. Pilotak lorategian prom dekorazioa irabazi-irabazlearen aukera ezin hobea da, hau da, errudunaren aurrean mesedez. Gaur egun, enpresa profesionalek eskaintzen dituzten zerbitzuak erabiltzeko aukera ematen du, aretoan eta beste lokal batzuk apaintzeko ideia ideiak burutzeko. Antolatzaileek jakiteko zein apaingarri jar ditzakete jakiteko.\nHautazko haurtzaroan bukaerako pilotak erregistratzeko aldagaiak eta ezaugarriak\nErabat begiratu globo arkuak. Hormak, halleko sarrerak, eszenatokia edo lekuaren lekua dekoratzen dute. Egitura horiek desberdinak izan daitezke beren diseinuan, bakoitzak bere ezaugarriak dituena.\nAdibidez, fotograma-arkuak edozein forma eta luzera izan daitezke. Marko berezi batez osatuta daude, hau da, helioz betetako pilotak jantzita. Diseinu honen berezitasunak racketan konpondu daitezke eta gelan zehar arazorik gabe mugitzen da.\nEra berean, arku bat egiteko markoa ez da posible. Horretarako, pilotak lerroari atxikita daude eta karga txikiak ertzetan ezarriko dira.\nArkuak itxura argia eta garbia dela ziurtatzeko, arau batzuk bete behar dira:\nEzinezkoa da forma eta tamaina ezberdinetako pilotak erabiltzea, ez baitaukate igogailu indibidualik;\negiturako elementuen arteko distantzia berbera izan behar du;\nPlastikozko bolak ere mota eta tamainaren arabera aukeratu behar dira.\nGarland - haurtzaindegian jaiotako globoetarako aukera beste bat. Adituek egitura mota desberdinak ekoizten dituzte. Hainbat koloretakoak, multikula, espiralak izan daitezke. Beharbada dekorazio originala eta interesgarria egingo duen elementu ezohiko konbinazioa.\nEra berean, umeen arreta erakarriko duten zinema dibertigarri puzgarrietan gela ere instalatu ahal izango duzu. Normalean animaliak, maitagarri-ipuin karaktereak, lore sortak, pailazoak dira. Zifietatik egindako konposizioak interesgarria dirudi. Gaikako gaiak eta oporren istorio nagusiak hurbiltzeko gai dira. Apaingarrien ondoan, mutilak pozik izango dira memoria egiteko.\nAretoaren sarreratik hurbil, aireko iturriek itxura bikaina dute . Egitura horren goiko elementuak helioz betetzen dira, eta behekoak zinta itsaskorrarekin finkatuta edo rack berezietan instalatuta daude.\nGelan bete dezakezu heliozko bolak. Sabaian pizten dira, giro berezia sortuz. Hau da aretoan dekoratzeko modurik errazena haurtzaindegian prom pilotak egiteko. Aretoa dotore eta harmoniatsua zenez, kolore-eskalan elementu aire guztiak hautatzea beharrezkoa da. Ekitaldiaren amaieran, mutilek zerura eraman ditzakete haiekin.\nGainera, konposizio puzgarriak gelako hormetan jar daitezke.\nOporrak oporretan pozez josita, pilotak kalitate bikainekoa izan behar dute. Aurreikuspenak konposatu berezi batez tratatzen dira, iraunkorrak eta iraunkorrak.\nIkuspegi kreatiboa beharrezkoa da aretoko azken aretoan diseinatzeko. Gero etorkizuneko lehen mailako ikasleak umore ona eta emozio positiboak izango dira, baita egun zoragarri honen oroitzapen onenak ere.\nZenbat prestatutako nahasketa gorde dezakezu?\nPotty prestakuntza takoiak\nNoiz haur batek tea eman dezakeen?\nUdaberriari buruzko haurrentzako jantziak\nUrteberri goizeko emanaldiak Haurtzaindegian - prestakuntza taldea\nZergatik bat seme-alabak bataiatu?\nHaurrentzako outerwear udazken-udaberrian\nHaurrentzako partidetarako artisautza\nFEMP erdiko taldea\nHaurren garapena 3 urtez\nHaurraren iltzeak hautsi egiten dira\n3 seme-alaba egiteko eskubidea\nNola egin otso bat plastilinarekin?\nBuns jam batekin\nBa al dago te kafeina?\nZertan zentzudunari esatea?\nNerabeen maitasunari buruzko filmak - onena zerrendan\nEmakumeen palo bulegoa\nEmakumeen udazkeneko oinetakoak 2016\nHaurraren erregimena 7 hilabetetan\nKoralezko jaka zer janzten duen?\nNeska gazteentzako moda 2016\nMichelle Rodriguez-ek Paul Walkerren heriotza aldatu zuen\nNola aukeratu infragorrien berogailu bat?\nZipreko ohiturak eta ohiturak\nZer da abrikotxoen ametsa?\nZertan datza tipula amets?\nPanamako kanalaren museoa\nSexu-garapen atzeratua: nerabe baten gurasoek behar bezala jokatu behar dute?\nKornik - etxeko gozogintza goxoa eta errezeta etxean\nBarbaris Tunberg - landaketa eta zaintza\nZenbat kaloria daude txokolatean?


Basotxokoek bi irteera egingo dituzte uztailean - Aretxabaleta - Goiena.eus\nBasotxokoek bi irteera egingo dituzte uztailean\nIker Barandiaran 2007-07-03 10:59\nBasotxo erretiratuen elkartekoek uztaileko eguraldi onari probetxua atera gura diote. Hain zuzen ere, uztailean bi txango egingo dituzte: mendi irteera eta kostaldera txangoa. Gaur da bi irteeretan izena emateko azken eguna.\nHilaren 10erako, mendi irteera antolatu dute: hain zuzen, Landa-Uribarri-Landa ibilbidea egingo dute bidegorritik barrena.\nHilaren 10ean, 08:30ean egin dute hitzordua Basotxo elkartean, eta handik Landara abiatuko dira autobusean. Gero, Landako bidegorria baliatuko dute paseoa egiteko.\nLandatik barrena paseoa egin gura dutenek aurretik Basotxo elkarteko bulegoan izena eman beharko dute. Horretarako aukera izango da gaur, martitzena, 10:30etik 12:30era bitartean.\nHorrez gain, hilaren 12an, Donostia-Aia-Zarautzera txangoa egiteko asmoa ere badute. Hala, 09:00etarako, Azbe lantegi pareko autobus geltokian hitzordua egin dute. Horren ostean, 10:15 aldera, Donostian denbora librea izango dute 13:30 arte; ordu horretan, Aiara joango dira, han bazkaltzeko.\n17:00etan, berriz, Zarautzera joko dute, eta, 19:45 aldera, Aretxabaletarako bidea hartuko dute.\nKostaldera joan gura dutenek gaur dute azken aukera elkartean izena emateko, 10:30etik 12:30era bitartean. Bazkideek 23 euro ordaindu beharko dituzte, eta gainontzekoek, berriz, 28 euro. Bakoitzak lau txartel hartu ahal izango ditu gehienez.


Mendekotasuna- Zer egiten dugun – Grupo Urgatzi Taldea – Pertsonen ongizatean zentratutako proiektu iraunkor eta berritzaileak\nAdinekoen eta/edo mendekotasuna duten pertsonen eguneroko bizitzako premietarako soluzioak ematen dituzten proiektu berritzaileak\nGrupo Urgatzik 1994. urtean hasi zuen bere ibilbide profesionala mendekotasunaren eremuan, etxeko laguntza-zerbitzuak ematearen bidez. Harrez geroztik, adinekoen eta mendekotasuna duten pertsonen eguneroko bizitzako premietarako soluzioak ematen dituzten proiektu berritzaileen garapenean espezializatu gara, eta, gaur egun, berrogei baliabide baino gehiago bideratzen ditugu populazio-segmentu horretara.\nAdinekoen eta mendekotasunaren arloan, hainbat arrazoi direla-eta (adina, gaixotasuna, urritasuna, isolamendua eta abar) eguneroko bizitzako oinarrizko jarduerak egiteko arreta edo laguntza behar duten pertsonei arreta eskaintzeko proiektuak eta zerbitzuak garatzen ditugu.\nHiru ikuspegitan oinarrituta garatzen eta ematen ditugu gure zerbitzuak:\nLehen Mailako Prebentzioa, adinekoei adinaren ondorioz gaitasun funtzionaletan ezinbestez gertatzen diren galerak atzeratzen laguntzen dieten programak garatzen ditugu.\nBigarren Mailako Prebentzioa, mendekotasuna duten, baina beharrezkoak diren babesen bidez bizi-kalitate onarekin jarrai dezaketen pertsonei laguntzen diegu.\nHirugarren Mailako Prebentzioa, mendekotasuna duten pertsonei beren bizi-proiektuarekin jarraitzen laguntzen diegu.


Elgoibarko Udal Kirol Patronatuak Olaizaga Kiroldegiko instalazioen erreserba araudia prestatu du - Elgoibarko Udala\nElgoibarko Udal Kirol Patronatuak Olaizaga Kiroldegiko instalazioen erreserba araudia prestatu du\n2020 - 9 - 13\nHelburua langileen eta instalakuntzen erabiltzaileen osasuna babestea da.\nErreserbak 94 374 44 15 telefonoan edota Olaizagako Harreran bertan egin ahal izango dira. Laster on line ere www.elgoibar.eus webgunean.\nAldageletan egiten ari diren obrak direla eta, momentuz igerilekuak itxita egongo dira. Datozen asteetan irekitzea aurreikusten da.\nElgoibarko Udalak, Kirol Patronatuaren bitartez, Olaizaga Kiroldegiko instalazioak irailaren 14an irekiko ditu eta langileen eta instalakuntzen erabiltzaileen osasuna babesteko xedez, instalazioen erreserba egiteko araudia egin du.\n“Olaizaga Kiroldegia instalazio estalia da, eta bertan egin litezke jarduera fisikoak banaka (igeriketa, eskalada, muskulazioa, squasha, pilota, etab.) zein taldeka (gidatutako ikastaroak, kirol federatuak, eskola kirola, heziketa fisikoa, etab.), hori dela eta, beharrezkoa da instalazio bakoitzarentzat sartzeko neurriak, erabiltzeko, egoteko, higiene eta desinfekzio araudiak ezartzea, erabiltzaileen, bazkideen, kirol taldeen eta ikastetxeen segurtasuna bermatzeko”, adierazi du Ramón Mugicak Kirol Patronatuaren Zuzendariak.\nGauzak horrela, igerileku, muskulazio gela, rokodromoa, squash eta frontoia erabiltzeko aurretiko erreserba egin beharko da, gehienez 2 egun lehenago, telefonoz (94 37 44 15) edota Olaizagako Harreran bertan. Gutxi barru on line (www.elgoibar.eus) ere egiteko aukera egongo da, izan ere Elgoibarko Udala aplikazio berri bat lantzen ari da horretarako.\nErreserbak Patronatuko bazkide zein bazkide ez diren elgoibartarrek (NAN dokumentua Harreran aurkeztu beharko dute) egin dezakete. Telefonoz eta harreran egitekotan erabilera ordura arte egin ahal izango dira, eta on line bidez, aukeratutako erabilera ordua baino 2 ordu lehenago. Olaizaga Kiroldegian sartzean Harreran egiaztatu beharko da erreserba eta langileek adieraziko dute ze aldagela erabili, instalazioan noiz sartu, e.a. Erabiltzaileak erreserbatutako ordua ez badu erabiltzen eta aurrez gutxienez 2 ordu lehenago baliogabetzen ez badu, hurrengo 15 egunetan ezingo du beste erreserbarik egin.\nErabilera denborari dagokionez, igerilekuko, squasheko eta frontoi txikiko erabilerak ordu batekoak izango dira eta muskulazio gelakoa eta rokodromokoa ordu bat eta 15 minutukoa. Beste 15 minutu emango dira aldagela erabiltzeko. Aforoa, bestalde, horrela mugatu da: igerileku handia (8 pertsona, kale bakoitzean 2 pertsona.), igerileku txikia (4 pertsona edo familia bat), rokodromoa eta muskulazio gela (6 pertsona), squash eta frontoia (2 pertsona). Halaber, aldagelak erabili ahal izango dira bakoitzari dagokion aforoa errespetatuz (atean adierazita egongo da).\nGogoratu beharra dago, erabilera araudia eta segurtasun neurriak une oro errespetatu behar direla. Halaber, segurtasun distantzia mantendu beharko da, baita maskara erabili ere, jarduera fisikoa egiten den bitartean izan ezik.\nIgerilekuak, momentuz, itxita\nKiroldegia itxita egon den bitartean, Patronatuak hainbat berrikuntza eta egokitzapen egin ditu, beste batzuen artean igerilekuko aldageletan. Egun, obrak oraindik ere martxan daude, beraz, igerilekua itxita egongo da obrak bukatu arte, eta datozen asteetan irekitzea aurreikusten da.\nAipatzekoa da ere, Udal Kirol Patronatuaren asmoa irailaren 28an jarduera gidatuen ikastaroei hasiera ematea dela, igeriketa ikastaroak izan ezik. Horiek ez dira oraingoz hasiko, ezin baita edukiera egokia eta segurtasun distantzia bermatu.


Lege oharra | Bilbao Hostel\nDOMEINUAREN TITULARRAREN IDENTIFIKAZIOA\nInformazioaren gizarteko zerbitzuei eta merkataritza elektronikoari buruzko uztailaren 11ko 34/2002 Legeko 10. artikuluaren arabera, hauxe jakinarazten dizugu:\nDomeinuaren titularra SUSPERGINTZA Elkartea da. Bilbon du egoitza soziala, Simón Bolívar 8B helbidean, eta G48264030 IFK zenbakia du. Euskal Autonomia Erkidegoko Elkarteen Erregistroan izena emanda dago, AS/B/01018/1988 zenbakiarekin. Haren telefono zenbakia 944 008 060 eta helbide elektronikoa, berriz, lopd@suspergintza.net.\nATARIA ERABILTZEKO ARAUAK\nWebgune honetara sartu eta erabiltzen duena izango da erabiltzailea, eta, hala izate hutsagatik, onartu egiten ditu erabilera-baldintza guztiak.\nDebekatuta dago honako printzipio hauen kontra egiten duen edozer argitaratzea webgune honetan, gure blogetan eta bestelako partaidetza-erremintetan:\nOrdena publikoa, ikerketa penala, segurtasun publikoa eta defentsa nazionala gordetzea.\nOsasun publikoa babestea, baita kontsumitzaile edo erabiltzaile baldintza duten pertsona fisikoak ere.\nPertsonen duintasuna eta arraza, sexua, iritzia, nazionalitatea, minusbaliotasuna edo pertsonaren edo gizarteko bestelako edozein baldintza dela eta ez diskriminatzeko printzipioa errespetatzea, eta\nGazteria eta haurrak babestea.\nInteresatuaren borondatearen autonomia errespetatzea.\nArgitaratutakoaren jabetza intelektuala errespetatzea.\nOro har, indarrean den legeria errespetatzea.\nErabiltzaileak bere gain hartzen du ataria arduraz erabiltzeko erantzukizuna. Haren barruan sartzen da zerbitzu edo eduki jakin batzuk eskuratzeko aldez aurretik erregistratu beharra izatea.\nErabiltzaileak informazio egiazkoa eta legezkoa eman beharko du. Erabiltzaileak konpromisoa hartzen du egokiro erabiliko dituela domeinuaren titularrak webgunearen eta partaidetza-erreminten bidez eskaintzen dituen edukiak eta zerbitzuak; hala, konpromisoa hartzen du honako hauetarako ez erabiltzeko –aipatze hutsez, baina ez horietara mugatuz–:\nKalteak eragitea tratamenduaren arduradunaren, hornitzaileen edo hirugarrenen sistema fisiko eta logikoei, birus informatikoak edo kalteak eragin ditzakeen bestelako sistema fisiko edo logikoak sarean sartzea.\nBeste erabiltzaile batzuen helbide elektronikoetan sartzen ahalegintzea eta, lortuz gero, erabiltzea, edo mezuak manipulatzea.\nDomeinuaren titularrak berea du hainbat eratako iruzkinak eta ekarpenak erretiratzeko eskubidea; esaterako, pertsonaren duintasuna urratzen dutenak, diskriminatzaileak, xenofoboak, arrazistak, pornografikoak, eta, bereziki, gazteriaren edota haurren kontra egiten dutenak, ordenaren edota segurtasun publikoaren aurkakoak edota, elkartearen iritzian, argitaratzeko egokiak ez direnak.\nNolanahi ere, domeinuaren titularra ez da izango foroetan, txatetan edo partaidetzako bestelako erremintetan erabiltzaileek adierazitako iritzien arduradun.\nEduki jakin batzuk eskuratzeko, erabiltzaile-kode bat eta pasahitza sartu behar dira. Ez baldin baduzu halakorik, erregistratzean eskura dezakezu.\nJakinarazten dizugu pasahitzak pertsonalak eta besterenezinak direla. Erabiltzailea izango da pasahitza erabiltzetik erator daitezkeen ondorioen arduradun bakar.\nPasahitzekin edozer gorabehera izanez gero, jarraitu identifikazio-pantailan bertan agertuko den estekako jarraibideei.\nDomeinuaren titularra bere webguneko jabetza intelektualeko eta industrialeko jabetza-eskubide guztien titular da, baita eduki guztiena ere; hartara, espresuki debekatuta dago bertako edukia osorik edo partzialki erreproduzitzea, banatzea edo jakinaraztea, nola eta ez den zentroko zuzendaritzaren berariazko baimena aldez aurretik.\nDomeinuaren titularrak ez du erantzukizunik hartuko bere gain honako kasu hauetan gertatzen diren kalte eta galerak direla eta: telefono-interferentziak edo -matxurak, sistema elektronikoko deskonexioak, birus informatikoen presentzia, programa maltzurrak edo bere kontrolpekoak ez diren bestelako faktoreak.\nDomeinuaren titularrak berea du baldintza horien urratzen dituztenen kontrako lege-ekintzak abiarazteko modua.\nBALDINTZA HAUEN ALDAKETAK ETA INDARRALDIA\nSuspergintzak noiznahi alda ditzake baldintza hauek, aurrez abisatu beharrik gabe, aldaketok onartutako moduan argitaratuta.\nDomeinuaren titularraren eta erabiltzailearen arteko harremana Espainian indarrean den araudiaren bidez arautuko da, eta, bestelako edozer gatazka izanez gero, Bilboko epaitegi eta auzitegietara joko da.\nCopyright @ 2018 | Bilbao Hostel | Hostelaren erregistro zenbakia: BBI00014\nCookieak darabiltzagu erabiltzaile-esperientziarik onena ziurtatzeko. Leku hau erabiltzen jarraitzen badu ados dagoela onartuko dugu. itzulpenakOnartzen dut+ info


HERNIO-GAZUMEKO HEGAZTI SARRASKIJALEAK EZAGUTZEKO BISITA GIDATUA - Ayuntamiento de Alkiza\nHernio-Gazumen Europar Batasunaren interesekoak diren espezieak daudelako. Esate baterako, harkaiztien gainean hegan ikusi daitezkeen hegazti sarraskijaleak. Alkiza sai arreen eta sai zurien bizi-tokia da eta zor diegun begirunez, eurengaan gerturatuko gara.\nFagus Alkiza Interpretazio Zentroak hegazti hauek hobeto ezagutzeko ibilbide gidatua antolatu du. Eremu honetan hiru hamarkada baina gehiagoz basozain lanetan ari den teknikaria izango dugu bidelagun. Gidariak paraje hauek primeran ezagutzen ditu eta sai arre eta sai zurien inguruko hamaika bitxikeria azalduko dizkigu.\nBisita gidatua irailaren 19an egingo dugu (larunbata). Alkizako Plazatik abiatuko gara goizeko 10:00etan eta bi ordu inguru iraungo ditu irteerak. Ibilbidearen zailtasun maila ertaina da.


Peter C. Doherty - Wikipedia, entziklopedia askea.\nBrisbane, 1940ko urriaren 15a (81 urte)\nimmunologoa, albaitaria eta katedraduna\nAlbert Lasker Award for Basic Medical Research (1995)\nMedikuntzako Nobel Saria (1996)\nPaul Ehrlich and Ludwig Darmstaedter Prize (1983)\nCompanion of the Order of Australia (1997ko urtarrilaren 26a)\nPeter C. Doherty (Brisbane, 1940ko urriaren 15a) australiar zientzialaria da. Albaitari-ikasketak egin zituen Queenslandeko Unibertsitatean. 1963-1967 urte-bitartean Animalia Ikerkuntzarako Institutuan lan egin zuen, Australiako gobernuarentzat, unibertsitate-eskolak ordaintzeko. Bien bitartean, australiar Nobel saridun Macfarlane Burneten lanari esker immunologiarekin zaletu zen, eta Australiako gobernuarentzako lanak bukatu orduko, ardien garuneko birus-infekzioei buruzko doktore-tesia prestatu zuen Edinburgoko Unibertsitatean, Eskozian. 1972an Australiara itzuli zen, Australiako Unibertsitate Nazionaleko Medikuntza Ikerkuntzako John Curtin Eskolako ikerkuntza-zuzendari gisa. Han egin zituen Nobel sariaren merezidun egin zuten ikerkuntzak. Rolf Zinkernagel zientzialari suitzarrarekin batera, T zelulen jarduera ezagutzeko saioak egin zituzten saguekin, zelula horiek birusak kutsatutako zelulak hiltzeko gaitasuna dutelako. 1975-1982 bitartean Wistar Institutuko irakasle izan zen, Filadelfian, eta Australian Medikuntza Ikerkuntzako John Curtin Eskolako Patologia Esperimentalaren sailburu gisa lan egin ondoren zenbait urtez, Estatu Batuetara itzuli zen 1988an, Memphisera, haurrentzako St. Jude ikerkuntza-erietxeko Immunologia Saileko zuzendari gisa. 1983an Paul Ehrlich saria irabazi zuen, Alemanian, 1986an Nazioarteko Gairdner Fundazioaren saria, eta 1995ean Medikuntza Ikerkuntzako Albert Lasker saria.\n1996an Fisiologiako Nobel saria jaso zuen, Rolf Zinkernagelekin batera, hogeita hiru urte lehenago egindako aurkikuntzarengatik. Immunitate-sistemak birusak kutsatutako zelulak nola ezagutzen dituen aurkitzeagatik eman zioten saria. Garrantzi handiko aurkikuntza izan zen hura minbiziaren eta beste eritasun larri batzuen aurkako borrokan.\nErdi-autobiografikoa den liburu bat idatzi zuen, The Beginner's Guide to Winning the Nobel Prize; Melbournen argitaratu zen 2005ean.\n(Ingelesez) St. Jude ospitalearen web-orria\n(Ingelesez) Peter C. Dohertyren autobiografia, Nobel sarien web-orrian\nMultimedia: Peter C. Doherty\nGoogle Scholar: FP2Bzc8AAAAJ\nOrriaren azken aldaketa: 6 ekaina 2022, 12:01.


Last.fm ez da debalde izango – DeustoKom News\nInicioSin categorizarLast.fm ez da debalde izango\nBazebilen zurrumurrua, baina orain albiste da. Apiriletik aurrera, Last fm delakoaren musika zerbitzua ordaindu beharko dugu. Zehatz esanda, 3 euro ordaindu beharko ditugu hilero, hori bai, AEBetan, Alemanian eta Erresuma Batuan bizi ez bagara, hauek salbuespen baitira.\nItxura batean behintzat, mesede egin behar lioke honek azkenaldian sortutako streaming moduko musika zerbitzari sortari, Deezer eta Spotify bezalakoei. Gero eta ezagunagoak ari dira bilakatzen eta soinu aldetik aparteko kalitatea daukate. Bestalde, duten katalogoa ere ez da txikia; Spotifyk 10.000tik gora abesti berri sartzen du egunero databasetan eta antzeko eskaintza emango du ere familira iritsitako azken kideak: yes.fm (hau ere ordaindu beharrekoa). Aipatutako azken biak estudiatzen ari omen dira euren eskaintza IPhone eta Ipod Touch delakoetara zabaltzea.\n26 de marzo de 2009 a las 09:32\n26 de marzo de 2009 a las 12:11\n26 de marzo de 2009 a las 14:55\nJon Inchaurraga dice:\n26 de marzo de 2009 a las 16:19


"Artea da, beraz literatura izan behar da?"\n2020ko martxoaren 29a, igandea | Ordua Euskal Herrian 01:48:41\nMarkos Gimeno, palindromogilea\nBadira hamar urte ermuarra (Bizkaia, 1974) palindromoaren atzaparretan erori zela. Hasieran berarentzako baino ez zituen sortzen, gero blogean jartzera ausartu, eta orain, “autore erotua”k palindromozaleentzako ariketak prestatzen ditu sareko txokoan.\nMarkos GimenoOnintza Irureta\nIrratia entzuten ari nintzen eta liburu baten kontura palindromoak [aurreraka eta atzeraka berdin irakurtzen diren hitzak eta esaldiak] aipatu zituzten, erdarazkoak. Aspertuta nengoen eta euskaraz probatzen hasi nintzen. Lehenengo irudipena izan zen euskaraz ezinezkoa izango zela, hainbeste “tz”-rekin. Harritu nintzen zeren arratsalde hartan bertan atera nituen batzuk eta nahiko onak. Adibidez: “asto hitzak azti hotsa”, “esanik erruz egi bat ta bi gezurrekin ase”.\nNola egiten dira?... Ala sekretua da?\nSena behar al da?\nJartzea da eta gustura egitea. Erdaraz badago palindromo bat “atrapa y aparta”. Horrek definitzen du nolabait palindromoa zer den, edo engantxatzen zaitu edo atzera botatzen zaitu.\nNolakoak gustatzen zaizkizu, luzeak, motzak?\nPolitenak txikiak dira, ikusi egiten duzu zelan daukan buelta. Badaude testu luzeak hasieratik bukaeraraino palindromoak direnak, baina ez duzu ikusten.\nLuze-luzeak esan nahi duzu?\nBai. Euskaraz 75 bat hitzeko elkarrizketa daukat: gaixoa sendagilearengana joan da zakil bana sudurzuloetan trabatuta dituela. Haien arteko elkarrizketa surrealista sortu nuen. Luzea kuriositate moduan ondo dago baina gehiago gustatzen zaizkit txikiak: “atara zarata”, “kaosaren erasoa” –rock talde batek izentzat hartu zuen gero–.\nNoiz sortu zenuen lehen palindromoa?\n1998an. Hasieran afizio ezkutua zen. Ez nintzen ausartzen erakustera. Halako batean, 2000. urtean, Anjel Lertxundik Berriako zutabean palindromoei buruz idatzi zuen. Euskarazko pare bat adibide jartzen zituen eta nik beste batzuk bidali nizkion. Erantzun zidan eskertuz, eta esanez egingo zuela zutabe bat nire palindromoekin. Horrek motibatu ninduen, “Anjel Lertxundiri gustatzen bazaio hau gauza serioa da, edo behintzat errespetagarria” pentsatu nuen.\nBlogean dauzkazu palindromoak.\nBlog pertsonala zena palindromoen gune bihurtu da. Palindromoak sartzen hasi nintzen eta orain asmaketa ariketak jartzen ditut. Badago taldetxoa erantzuten duena eta ni gustura. Estilo honetako ariketak dauzkat blogean: Atera palindromoa Bogart hitzarekin. Nik ondokoa sortua dut: “Nik eta Bogartek ke trago batekin”.\nPalindromogileen nazioarteko kongresuan euskaldun bakarra izan zinen. Bakarra al zara?\nBlogaren inguruan dabiltzanek ariketak egiten dituzte baina sortu ez, edo blogean behintzat ez dituzte erakutsi. Klub palindromikoaren Semagames buletinera Sopelako Juan Sanabriak gaztelaniaz gain, noizean behin euskaraz bidaltzen du palindromoren bat.\nNongoak dira palindromogile gehienak?\nGehienak katalanak dira, tradizio handia dago Katalunian eta katalanez palindromo asko dago eginda. Semagames batez ere gaztelaniaz da, baina katalanez ere asko publikatzen da.\nZaletasun bera duzue, baina hizkuntza diferentean sortzen duzue.\nKlubaren 20. urteurrena zela-eta egindako I. Kongresuan, irakurketa egin genuen gaztelaniaz, katalanez eta nik euskaraz. Kuriosoa izan zen.\nIzan ere, haiek ez zuten euskarazkoa ulertuko, baina makal irakurriz gero agian harrapatuko da palindromoa dela.\nZer esan nahi zuen azaldu egiten nuen, eta bai, esandakoa simetrikoa denez harrapa daiteke gauza bera esaten ari zarela. Elorrioko lagun batzuekin proba egin nuen; palindromoa grabatu eta gero grabazioari buelta eman, atzeraka entzuteko. Berdin entzuten da. Beno, beti ez. Esate baterako, “baino” hitzeko “n”-a aurreraka eta atzeraka ez da berdin ahoskatzen. “Inori” hitzarekin beste hainbeste gertatzen da.\nMihiluze saiorako ez dituzu proposatu palindromoak?\nHarremana badaukat Kike Amonarrizekin-eta. Behin baino gehiagotan komentatu dituzte palindromoak programan.\nPalindromogile hitza erabiltzen al duzu beti?\nJolasean hasi eta “aztihitza” palindromoa eta “hitzpilu” okurritu zitzaizkidan, baina normalean palindromo hitza erabiltzen dut, unibertsala da-eta.\nKongresuko eztabaidetako bat izan zen palindromolaritza literatura ote den.\nZer dira palindromoak, atzetik aurrera irakurtzen diren hitzak baino ez, ala balio literarioa dute? Artea da, hitzekin egiten den sorkuntza, beraz, literatura izan behar da? Horixe palindromoa definitu nahirik egindako eztabaida. Hitz jokoa besterik ez da? Hitz joko soilaren esparrua zabaltzen doa, testu luzeak, irudiak txertatzea... Eztabaidan ez ginen ondorioetara iritsi.\nEz dago denbora-pasa liburuxkarik palindromoekin?\nAsmoa banuen Berrian edo ARGIAn, denbora-pasetan, palindromo ezkutuaren txokoa egiteko. Gero blogarekin hasi nintzen eta oso gustura nago.\nBlogean zein adinetako zaleak dituzula uste duzu, zeren euskaraz alfabetatua izatea garrantzitsua izango da.\nIzan behar da jende alfabetatua eta idazten duena. Nik pentsatzen dut euskaraz idazten duten idazleak inoiz saiatu direla palindromoak egiten. Beste gauza bat da gehiago dedikatzea, baina saiatu, seguru saiatu direla.\nBaina ez dute aitortu.\nEz dakit, lortu dutenaren arabera izango da (kar, kar, kar).\nHitzekin bezala melodiekin ere egin daitezke palindromoak, eta marrazkiekin ere bai. Bazabiltza esparru horietan?\nMusikarekin ez naiz saiatu, ez bada grabazioari buelta ematea. Baina badago musika palindromikoa egiten duenik, hau da, partitura simetrikoak sortzen dituenik. Autore klasikoek adibidez. Jazz palindromikoa duen diskoa ere badut. Ez badizute esaten ez zara konturatzen musika palindromikoa entzuten ari zarela.\nPalindromiaren Harri Aroan gaudela esan zuen kongresuan norbaitek.\nPere Ruizek. Marrazkiekin, melodiekin... badagoela palindromoen eremua zabaltzea, hori esan nahi zuen.\nEz dira palindromoak, baina twitterren “hitzokei” etiketapean hiztegia ari zarete osatzen.\nHitza eta definizioa asmatu egiten ditugu edo hitz bat hartu eta definizio katxondoa jartzen diogu. Adibidez, “barrekada”: umoregileen lubakia, “gerrikoa”: Garzonek ogaindik itxi ez duen tabegna, “asma”: gaixotasun imajinarioa, “andré guison”: frantziar jatorriko transexuala.


Hezkuntza sendotzea | ZABALGANA BHI\nGure Hezkuntza Sistemak hezkuntza-inklusiboaren bidea erabili behar du kalitatezko heziketa emateko. Eremu horretan gure helburuak honako hauek izango dira:\nHezkuntza-berdintasuna bermatzea, aniztasunari erantzuna emanez. Hori dela eta, aniztasunari arreta berezia eskaintzen dion HBSP programa martxan jarri da: eskolan atzerapen handia duten eta eskolara egokitzeko arazoak dituzten ikasleen beharrei erantzuteko, berdintasuna bermatuz.\nIkasleen garapen pertsonala eta eskola-arrakasta lortzea. Ikasleen hasierako egoera larria izanda ere ahalbideratzea hezkuntza erreglatuan jarraitzea eta institutuan DBHko oinarrizko titulua lortzea.\nEskola-arrakastarekin batera, ikasleen integrazioa lortzea. Horretarako, alde batetik, HBSPko ikasleei arreta berezia eta pertsonalizatua emango zaie euren erreferentziazko taldearen barruan, eta aniztasunaren tratamendua ahalbidetzen dituzten antolamendu eta metodologia-aldaketak egingo dira gelan (proiektuak, talde kooperatiboak…); bestalde, ikastetxeak izango dituen integraziorako beste baliabideak ere HBSP programako ikasleei eskainiko zaie (BIDELAGUNA programa).\nDBH 1. mailako gutxieneko edukiak bereganatzea. Horretarako, metodologia inklusiboa erabiliz, funtzionalak eta eguneroko bizimoduarekin ahalik eta loturarik handiena duten edukiak landuko dira, teknologia berriak erabiliz, eta ikasleentzat motibagarriak izan daitezkeen irteera pedagogikoak eta proiektuak eginez.\nHBSP programan familien inplikazioa bultzatzea. Horretarako, familia eta eskolaren arteko etengabeko harremana bermatuko da, eskolarekin batera familiek haien seme-alabak animatu, motibatu, eta jarraitu egingo dituzte.


Konpostaren plana: "Konpost bikaina" lehiaketako sarituak, 2015eko datuak, 2016ko plana - Berriak - UrolaKosta agentzia\nKonpostaren plana: "Konpost bikaina" lehiaketako sarituak, 2015eko datuak, 2016ko plana\nIñaki Oñatibia Huartek (Zarautz) irabazi du lehiaketa. 763 familia ari dira konposta egiten.\n2005ean hasi zen Urola Kostako Udal Elkartea eskualdean konposta egitea sustatzen. Urte batzuk joan dira, emaitza politak lortu ere bai (763 familia konposta egiten; ikastetxe guztiak Zisare programan...), baina bada oraindik zer egin.\nOndoren datoz laburbilduta 2015ean garatutako konpostaren planaren emaitzak eta 2016ko plana.\nKonpost bikaina lehiaketa: sarituak\n2015ean zehar "konpost bikaina" izeneko lehiaketa egin dugu, konposta ondoen egiten duten familiak saritzeko. Lehiaketa horretan parte hartzeko, aurrena, egiten duten konpostari buruzko galdetegia bete dute.\nOndoren, puntuaziorik altuena eskuratu duten 5 familiei bisita egin zaie eta lagina hartu zaie, aztertzeko. Ondoren, galdetegia, bisita eta laginaren emaitzak kontuan hartuta 3 saridunak hautatu dira.\n1go saria: diploma, jatetxe batean 2 pertsonentzako afaria, konpostarentzako termometroa eta birziklatzeko kita. Irabazlea: Iñaki Oñatibia Huarte (Zarautz)\n2.saria: diploma, produktu ekologikoen saskia, konpostarentzako termometroa eta birziklatzeko kita. Irabazlea: Jon Martin Agirre (Zarautz)\n3.saria: diploma, konpostarentzako termometroa eta birziklatzeko. Irabazlea: Lurdes Eizagirre Eceiza (Zarautz)\nKonpostaren plana 2015ean: balorazioa\nUne honetan (2015-12-31ko datuak) eskualdean 763 familia ari dira etxeko hondakin organikoekin konposta egiten (etxean, auzoan, komunitatean...). Ikus datuak herriz herri.\nGipuzkoako familiek batez beste 2,65 kide dituztenez (Eustat, 2006ko datua), orotara 2.000 pertsona inguru ari dira gure eskualdean konposta egiten\nFamilia horiei eta auzo eremuei jarraipena egin zaie 2015ean zehar: aholkuak eta laguntza eman, egin duten konposta aztertu eta abar.\nKonposta egitea sustatzeko 2016ko planak hainbat jarduera ditu aurreikusita, horietako batzuk berriak. Hona hemen banan-banan:\nJarraipena autokonpostagailua jarria duten familiei, aholkuak emateko, zalantzak argitzeko eta egoki funtzionatzen dutela bermatzeko\nAuzoan konposta egiteko eremuetara bisita hilero, aholkuak emateko, zalantzak argitzeko eta egoki funtzionatzen dutela bermatzeko\nFamilia berriak: konpostagailua jarri nahi duten familiek aukera dute eskaera egin, ikastaroan parte hartu eta konpostagailua eskuratzeko.\nKonposta ikastetxeetan: Zisare programa\nZisare programa: konposta ikastetxeetan, 2015-2016\n2015ean jarri genuen martxan Zisare programa eskualdeko ikastetxeetan. 2015ean 6 ikastetxek hartu dute parte. Zisare programak bi ildo nagusi ditu:\nHiri hondakinen prebentzioa eta gaikako bilketa\nKonpostajearen ezarpena ikastetxeetan\n2015-2016 ikasturtean jarraipena emango diogu programari. Ikasturte honetan eskualdeko ikastetxe guztiak ari dira parte hartzen: Zarautzen Antoniano, La Salle-San Jose, Salbatore Mitxelena, Orokieta eta Lizardi; Zumaian Oikia, Maria eta Jose, Zumaiko Institutua eta Herri Eskola; Orion Juan Zaragueta eta Orioko Herri Ikastola; Getarian Iturzaeta eta Aian Lardizabal Herri Eskola. Proiektu horretan LH4ko eta DBH1eko ikasleek hartzen dute parte (943 ikaslek).\nZisare programaren helburua hirukoitza da: batetik, eskualdeko ikastetxeek beren hondakin organikoekin konposta egitea eta hondakin organikoak tratatzeko bide hori barneratzea, konposta bertako baratzean erabiliz; bestetik, hondakinak berrerabiltzeari eta konpostari buruzko sentsibilizazioa areagotzea; eta hirugarrenik, konpostaje prozesuaren edukia ikastetxeetako Currikulum-ean barneratzea.\nUrola Kostako Udal Elkarteak aholkularitza, laguntza eta materiala emango dizkie ikastetxeei proiektua garatzeko.\nBehar diren oinarrizko baliabide materialak (konpostagailua, aireztagailua, gida...)\nKonpostajean aditu baten laguntza ikastetxeen eskura\nBaliabide didaktiko-multzoa (konpostaje tailerra, hondakinak herri mailan kudeatzeko unitate didaktikoa, konpostaje prozesua aztertzeko bi unitate didaktiko, konposta manipulatzeko tresnak, zenbait parametro neurtzeko behar den tresneria).\nEguneroko jarraipena egiteko metodologia sistematizatu bat.\nhttp://zisare.org webgunea parte hartzen ari diren ikastetxeen eskura, guztion artean komunikatzeko eta lan egiteko.\nZergatik egin konposta?\nHondakinak tratatzeko hierarkiaren lehenengo 3 urratsak prebentzioa, berrerabilpena eta birziklatzea dira. Konposta egitea lehenengoan kokatzen da, prebentzioan. Etxean sortutako hondakin organikoarekin konposta egiten badugu, 5. edukiontzia ez dugu erabiliko, hondakinik ez dugu garraiatuko eta kudeatuko eta, beraz, ez du kostu ekonomikorik eragingo.\nAre gehiago, errefusaren edukiontzira hondakin organikoak botatzen ez baditugu, horren kudeaketa ekonomikoaren kostuez gain, hondakinen azken tratamenduak sortzen dituen beste hainbat arazo ere ekidingo ditugu.\nHori dela eta, Urola Kostako Udal Elkarteak ahalegin handia egin du azkeneko urte hauetan konposta egitea bultzatzen. Lehenik etxean, gero auzoan (konposta eremuen bidez) eta orain ikastetxeetan).


BERRINDARTU ETA JAUZI txosten-proposamena - Oihaneder Euskararen Etxea\nHasiera » Agenda » BERRINDARTU ETA JAUZI txosten-proposamena\nBERRINDARTU ETA JAUZI txosten-proposamena Jasone Mendizabal eta Iñaki Martinez de Luna\nGasteizko euskaltzaleon gogoetarako une eta guneak\nEragiteko janzten: Gasteizko euskaltzaleon gogoetarako une eta guneak zikloa osatu da Arabagara, Geu, Lazarraga, Alea eta Topagunearen eskutik. Lau saio eskainiko dira protagonista desberdinen motibazio, ikuspegi eta bizipenak ezagutzeko. Ziklo honen helburua, beraz, gasteiztar euskaltzaleei (in)formazioa eta hausnarketarako, elkar ezagutu eta aberasteko, une eta guneak eskaintzea da.\nBigarren saioa Topalabe taldeko Jasone Mendizabal eta Iñaki Martinez de Lunak eskainiko dute datorren martxoaren 23an.\nBizi dugun abagune historiko honetan aukera dugu hizkuntzaren biziberritze-prozesuan jauzi kualitatiboa emateko. Aukera, eta baita premia ere, genituen erronkei, berriak gehitzen ari baitzaizkie, eta aurreko hamarkadetan aurreratutakoa indartzen, elikatzen eta zabaltzen ez bada, irabazitakoa galtzeko arrisku bizia baitugu.\nTestuinguru aldaketa honetan, Topalabe taldeak Berrindartu eta jauzi izeneko txostena landu du, hurrengo hamarkadetan euskararen erabileran jauzi hori lortze aldera eman beharko liratekeen pauso handiak irudikatu eta lehentasunez jorratu beharko liratekeen esparruak identifikatu nahian.\nTxostenak garrantzi handia ematen dio, luzera begira, lankidetza publiko-soziala eraikitzeko 3 zutabetan ezarri den oinarriari: administrazioen arteko lankidetza, erakunde publiko eta sozialen artekoa eta euskalgintza barrukoa.\nHoriek esanda, jauzi handia gutxienez bi esparrutan eman behar dela azpimarratzen du txostenak:\nesparru ez-formalean, gazteak hezkuntza-sistemaren barruan dauden bitartean irakaskuntza prozesuaren ezinbesteko osagarri izan dadin.\neta arlo sozioekonomikoan, hezkuntza-sisteman euskara biziberritzeko egindako ahaleginari segida naturala emango diezaion.\nEta horretarako ezinbestekoak izango dira instituzioen eredua eta gidaritza, euskal hiztun komunitatearen aktibazioa eta sektore guztietako entitateek protagonismoa hartzea.\nSAIOA OSORIK IKUSI:\nOharra: eduki hau alea.eus webgunetik hartu dugu, Aitortu-PartekatuBerdin 3.0 Moldatu gabea (CC BY-SA 3.0) lizentzia erabilita.\nEzinbestekoa da aurrez izena ematea. Izena ematen duten lagunek baieztapena jasoko dute aforoa bete arte.\nNahi beste hitzalditan edo ziklo osoan parte hatzeko eman ahal izango da izena. Izena emateko honako formularioa bete beharko da.\nZiklo osoa: 12 €\nHitzaldi bakoitza: 3 €\nTopagunea,Geu elkartea eta ALEA (r)ekin elkarlanean


Parranquet - Wikipedia, entziklopedia askea.\nParranquet (frantsesez eta ofizialki: Parranquet) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 118 biztanle zituen.\nAlain GOUYOU (2014-2020)\n44° 39′ 26″ N, 0° 48′ 48″ E / 44.6572°N,0.8133°E / 44.6572; 0.8133Koordenatuak: 44° 39′ 26″ N, 0° 48′ 48″ E / 44.6572°N,0.8133°E / 44.6572; 0.8133\nTourliac, Saint-Martin-de-Villeréal, Saint-Cassien, Vergt-de-Biron, Rayet eta Gaugeac\n2007an Parranquet udalerrian erroldatutako biztanleak 118 ziren. Familiak 47 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 27 seme-alabarik gabeko familiak ziren eta 8 seme-alabak dituzten bikoteak ziren.\n2007an 90 etxebizitza zeuden, 54 familiaren etxebizitza nagusia ziren, 12 bigarren erresidentzia ziren eta 24 hutsik zeuden. 70 etxeak ziren eta 7 apartamentuak ziren. 54 etxebizitza nagusietatik 49 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 11 etxek hiru zituzten, 12 etxek lau zituzten eta 30 etxek bost zituzten. 35 etxek euren parking plaza propioa zuten azpian. 24 etxetan ibilgailu bat zegoen eta 26 etxetan bat baino gehiago zituzten.\nParranquet udalerriko biztanleria-piramidea 2009an .\n2007an lan egiteko adina zuten pertsonak 73 ziren, horien artean 41 aktiboak ziren eta 32 inaktiboak ziren. 41 pertsona aktiboetatik 38 lanean zeuden (22 gizon eta 16 emakume) eta 3 langabezian zeuden (2 gizon eta 1 emakume). 32 pertsona inaktiboetatik 19 erretiraturik zeuden, 4 ikasten zeuden eta 9 "bestelako inaktibo" gisa sailkaturik zeuden.\n2009an Parranquet udalerrian 49 unitate fiskal zeuden, 114 pertsonek osaturik. Pertsona bakoitzeko diru-sarrera fiskalaren mediana urteko 14.833 euro zen.\n2007an zeuden 8 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 2 zerbitzu publikoetatik, 1 ibilgailuen konpontzeko eta nekazaritza tresnetako lantokia zen eta 1 argiketaria.\n2000. urtean Parranquet udalerrian 15 nekazaritza-ustiategi zeuden.\nSaint-Martin-de-Villeréal (1,5 km)\nRayet (2,5 km)\nTourliac (3,3 km)\nVergt-de-Biron (3,4 km)\nSaint-Cassien (3,9 km)\nGaugeac (5,2 km)\nBiron (5,6 km)\nDévillac (5,7 km)\nLavalade (5,9 km)\nRives (5,9 km)\nVilleréal (5,9 km)\nAzken aldaketa 29 abendua 2019(e)an, 01:35(e)tan\nOrriaren azken aldaketa: 29 abendua 2019, 01:35.


- ‘Zinemagintza eta euskalkiak’ da lehenengoaren izenburua; bigarrenak, berriz, Euskadi Literatura Sarien irabazleen sormen prozesua aztertuko du. Eusko Jaurlaritzako Kultura eta Hizkuntza Politika Sailak bi mahai-inguru antolatu ditu, biharko, Durangoko Azokan. Lehenengoan, euskara batua eta euskalkien erabilera aztertuko da gaur egungo zinemagintzan, ‘Handia’ eta ‘Errementari’ filmen kasua oinarri hartuta. Bigarrengoan, aurtengo Euskadi Literatura Sarietako irabazleen sorkuntza prozesuaz hitz egingo dute, eta han izango dira aurtengo bost irabazle.


XXXII. Donostiako Sagardo Eguna - Sagardoa Route\nXXXII. Donostiako Sagardo Eguna\nDonostiako Sagardo Eguna ospatu da gaur, irailaren 2an, Konstituzio Plazan, goizeko 11.00etatik 14.00etara. Gipuzkoako 34 sagardogile bildu dira, Gipuzkoako Sagardogileen Elkarteak antolatuta eta Donostiako Udalaren eta Donostia Festaken laguntzarekin.\n8000 botila edan dituzte Konstituzio plazara inguratu diren 5000 lagun inguruk\nEuskal Jaien barruko ekitaldia izan da eta urteroko moduan, Gipuzkoako Sagardogileen Elkarteko 34 sagardogile izan dira bertan, beren sagardorik onena dastatzera emanez, Plazako arkupean jartzen diren postuetan. Guztira 8.000 sagardo botila ireki eta edan dira, gainezka zegoen konstitizio plazan. Gipuzkoako sagardo desberdinak dastatzeko aukera paregabea izaten da Donostiakoa, sagardogileak berak bertan direla eta urteroko zitara ez dute hutsik egin bertako sagardozaleek nahiz kanpotik etorritako turista sagardozaleek.\nGipuzkoako sagardorik hoberenak dastatu ahal izan dira jendez gainezka egon den Donostiako Konstituzio plazan, sagardogileek mimoz aukeratuta eramaten baitute beren produktua. Trikitilariak girotu dute plaza eta gainera, sagardoaren lagungarri izan dira bakailao tortilla, txorixo pintxo eta gazta pintxoak aurten ere. XXXII. edizioa izan dela aprobetxatuta, Sagardo Eguna edukiz hornitu eta izaera ematez, sagarra jo, zanpatu eta muztioa dastatzeko aukera izan da Konstituzio plazan bertan. Jendeak, muztioa nola egiten den ikusi eta 2017 uztako lehen muztioa dastatzeko aukera izan du. Horrekin sagardogintzak atzean duen lan eta kultura guztia jendeari erakutsi nahi izan dio sagardogileen elkarteak kontsumitzaileei nahiz etxeko txikienei muztioa dastatzera emanez. Horrekin batera txertaketa postua jarri da eta turista eta sagardozaleentzat informazio puntua.\nOmenaldia Joxe Miguel Bereziartuari\nEguerdiko 12:30ean atera da argazki ofiziala, sagardogileen toparekin. Jarraian, omenaldia egin zaio dantzari eta txistulariekin batera Gipuzkoako Sagardogileen Elkarteko Joxe Miguel Bereziartuari, Sagardogintzari eskainitako bizitza eta lanagatik. Eva Aranburu emaztearekin batera igo da oholtzara eta Ibon Aburuza Elkarteko Lehendakariak semeei eman dizkie oroigarriak, elkarteko irudia duen Pin berezia eta lore sorta, gurasoek haien eskutik jaso ditzaten. Aitor Mendiluze eta Oihana Iguaran bertsolariek borobildu dute omenaldi eder hau.\nGipuzkoako Sagardo berezien kata eta Produktu guztien erakusketa\n13:00ean egin da Euskal Sagardoa Jatorri Deituraren eta Gipuzkoako Sagardogileen Elkarteko sagardo berezien dastatzea. Bertan aurkeztu da Euskal Sagardoa eta sagardoaren beraren dibertsifikazioa. Gipuzkoako Sagardogileen Elkarteko 40 kideek 75 produktutik gora ekoizten dituzte: sagardo apardunak, kriantzak, muztio naturala, bereziak, Euskal Sagardoa Jatorri Deitura berria…\nGipuzkoako Sagardogileen elkarteko sagardogileez gain, ekitaldian parte hartzera azaldu diren gainerako gonbidatuak ere asko izan dira: Arantxa Tapia (Ekonomiaren Garapen eta Azpiegitura Sailburua), Bittor Oroz (Eusko Jaurlaritzako Nekazaritza, Arrantza eta Elikagaien Politikako Sailburuordea), Asier Arrese (HAZIko Zuzendaria) , Peli Manterola (Eusko Jaurlaritzako Elikagaien Kalitate eta Industriako Zuzendaria, Xabier Arruti (Gipuzkoako Foru Aldundia, Landa Garapeneko zuzendaria), Eneko Goia (Donostiako Alkatea), Alfonso Gurpegui (Donostiako Kultura zinegotzia), Miguel Angel Diaz Bustos (Donostiako Bide Publikoetako eta Ingurumeneko Zinegotzia), Zorione Etxezarraga (Astigarragako Alkatea), Xabier Arregi (Usurbilgo Alkatea), Iñaki Illarramendi Ostalaritza Elkarteko ordezkaria, gainerako herrialdeetako sagardogileen ordezkariak eta abar luze bat. Eta nola ez, Konstituzio Plaza bete duten sagardozaleak. Denek batera egin dute sagardoaren aldeko topa eta guztiek dastatu dute, Donostiara inguratutako sagardogileen sagardoa. Gipuzkoako Sagardogileen Elkarteak eskerrak eman nahi dizkie inguratu eta festan parte hartu duten guztiei.\nDonostiako Sagardo Egunaren bereizgarrietako bat da, Gipuzkoako sagardotegi gehienetako sagardoa izaten dela aukeran eta sagardogileak berak direla etxeko sagardorik hoberenak zerbitzatzera inguratzen direnak. Horrek aukera emango dio sagardozaleari nahi dituen sagardoak dastatzeaz gain, sagardogileekin hitz egin eta iritziak trukatzeko. Sagardoa kupelean egiten da, eta botilan borobildu. Produktua momenturik hoberenean dastatzeko aukera izan da irailaren lehen larunbatean. Izan ere, sagardoa urte osoan zehar edateko da egokia, sagardotegietan kupeletik txotxean, nahiz botilatik urte osoan eta nonahi. 2016ko uztako sagardoak izan dira Donostiako festa handian: kalitate handiko sagardoak.\nBi sagardo mota dastatu ahal izan dira:\n1) %100 bertako sagar hutsez egindakoak, Euskal Sagardoa Jatorri Deitura berriko zigilua daramatenak. 2016an 1.320.000 litro sagardo egin ziren Euskal Sagardora zuzenduta, hauetako asko Gipuzkoan. Sagardo horietako batzuk dastatzeko aukera izan dute bertaratutakoek.\n2) Bertako eta kanpoko sagarra nahastuta egindakoak: iazkoa ez zen sagar uzta oparoa izan kantitatez Euskal Herrian, baina bai kalitatez; kanpotik ekarri behar izan zen sagarra eta nahasketa horrek emaitza ezin hobea eman zuen. Iraileko dastatzea sagardoa promozionatzeaz gain, sagardoaren ezaugarriak zabaltzeko abagunea izaten da: graduazio baxuko edaria da, freskagarria eta sagarrak berekin dituen onura eta ezaugarri asko berekin dituena; neurrian edanez gero, oso osasungarria. Mezu hori zabaldu nahi izan du Gipuzkoako Sagardogileen Elkarteak, nahiz bertako kontsumitzaileei nahiz kanpotik etortzen diren ehunka bisitariei, Donostiako Sagardo Eguna guztiok plaza berean elkartzeko gune ezin hobea izaten baita.\nAurtengoan, informazio postu bat jarri da sagardoaren informazioa ez ezik, sagardotegien eta sagardoaren kulturaren informazioa ere jendeari helarazteko. Geroz eta gehiago dira esperientzia eta produktu turistikoak eskaintzen dituzten sagardotegi eta eragileak eta iaz esaterako Gipuzkoako Sagardogileen Elkarteko sagardotegiek 700.000 bisitari inguru izan zituztela kalkultzen da. Euskal Herriko sagardoaren kulturak duen balioa eta atzerritarrengandiko interesa ikusita, sagardoaren sektorea, turismoaren sektorean lanean ari da.\n2017an uzta oparoa espero da\nDonostiako Sagardo Egunean 2017ko lehen muztioa dastatzeko aukera izango da. Sagardogileak hasi berri dira sagarra biltzen. Izan ere, uzta oso oparoa da Euskal Herriko Sagastietan, bai kantitatez eta baita kalitatez ere. Azken urteetako sagarrik gehien izango da aurten eta lehen datuek diotenaren arabera, izaera handiko sagarra hasi dira biltzen sagardogileak Udarako eguraldiak eraginda. Sagar bilketa aurreratu egin da aurreko urteekin alderatuta sagarraren heldutasun maila aurreratu egin denez. Beraz, inguruko sagastietan goizeko sagarra biltzen dagoeneko hasi dira sagarzale eta baserritarrak ohi baino lehenago aurten.\nTxotx garaia eta udako datuak\nSagardoa edan eta sagardotegietara joateko ohiturak bizirik jarraitzen du eta sagardo sektorea indartsu ageri da gaur egungo aldaketa eta erronkei aurre egiteko. Sagardotegiak beraien produktuak eta zerbitzuak eskaintzeko eraldaketa fase batean daude. Txotx garaiak, urtarriletik maiatzera, zenbait tendentzi aldaketa dituela nabarmentzen ari da sektorea, gizartearen ohitura aldaketekin bat doana; eguerdietako otorduen eskaera gorantz doa, egungo bezeroak eskatzen dituen produktu eta zerbitzu berrien eskaerarekin batera. Txotx garaian sagardotegira joaten direnen artean %80 bertako bezeroak dira, gipuzkoarrak gehienak eta ondoren bizkaitarrak. Araba, Nafarroa eta Iparraldeko bisitarien presentzia ere aipatzekoa da. Horietaz gain, atzerritar kopurua ere gorantz doa, Turismoaren igoera dela eta. Bisitatzen gaituztenen artean, Frantziarrak dira Sagardotegiak gehien bisitatzen dituztenak. Dena den, 2017. urtean orain arte ditugun datuen arabera, EEBB, Australia eta Japoniako atzerritarren gorakada nabarmena da, batez ere Txotx garaitik kanpo.\nBisitarien olatua halakoa izanik, geroz eta gehiago dira Sagardotegia urte osoan irekita mantentzen dutenak. Txotx garaiaz gain, Uda garaian izaten baitute bisitari kopuru handienetarikoa.\nGeroz eta gehiago dira gure lurraldeari lotutako ohiturei eta sagardoaren kulturari buruz gehiago jakin nahi duten bertako bezero zein atzerritarrak eta hori dela eta sagardotegien eskaintza handitzen ari da. Sagardotegiko menu tradizionalaz gain, beste hainbat produktu merkaturatzen ari dira: Sagardotegietan ekitaldi bereziak (kontzertuak, bazkari tematikoak, ekintza bereziak… ), bisita gidatuak sagasti eta upeltegietara, dastatzeak, umeentzako eta familientzako planak eta pakete turistikoak lurraldeko beste hainbat eragile turistikoekin batera landuta.\nGipuzkoako Sagardogileen Elkarteak bildu dituen datuen arabera, 2012. urtetik gaur artera bisita gidatu eta produktu turistikoen salmenta hirukoiztu egin da. Hori dela eta, sagardo sektorea aukera berri honi aurre egiteko estrategia berri bat planteatzeko lanetan ari da iniziatiba eta tresna berriak sortuz: Sagardoaren Ibilbidea. Proiektu honek sagardo munduak biltzen dituen eskaintzak bateratzen ditu merkatu berrietan posizionatuz eta Sagardo Sektorea lehiakorrago eginez. turismoa\nPantin Hondartzan izan da gaur goizean gure Sagardo Truck ospetsua. Bertan prentsaurrekoa eman dute Gipuzkoako Foru Aldundiak Explore San Sebastian Region markapean, Sektoreko ordezkariek eta Galiziako Sagardo munduko eta Surf munduko eragileek bertako instituziokin batera. Txotx kanpaina honen hirugarren geltokia dugu Galizia. Bertan Sagardoaren kultura, Sagardotegietako Txotx esperientzia bizitzeko aukera izango dute bertaratzen diren surflari zein ikusle guztiek asteburu osoan zehar. Mundu osoko 25.000 lagun espero dira Pantinen ospatzen ari den Surf Txapelketa honetan. Asteburu oparoa zinez gure sagardoarentzat! Txotx Galizian


Ezin ba, ipurdi gainean, “atsegin handiz” jarri — Eibar.ORG | Eibarko peoria\nHemen zaude: Hasiera / Blogak / Amatiño / Ezin ba, ipurdi gainean, “atsegin handiz” jarri\nEzin ba, ipurdi gainean, “atsegin handiz” jarri\nAmatiño 2010/07/26 00:05\nFrantziako Txirrindulari Itzuliak --eta Tourmaleteko edota erlojuz kontrako azken etapek bereziki-- hainbat sorbalda, mokor eta ipurdigain ikusteko betarik eman digu. Besteak beste, Radioschack, Caisse D´Epargne, Sky, BMC, Sungard, FDG, Robobank edo Cofidis tankerako marka komertzialak zuriz irakurri ahal izan ditugu erraz asko zenbait atzealde beltz, urdin eta gorritan. Dezente zailago, aldiz, Euskadi marka berdea laranja-koloretan\nEuskaltel-Euskadi taldeko txirrindulariek Euskadi izena jarri dute aurten estreinako ipurdi gainean Frantziako Tourrean zehar, azken hamar urteotan jarri izan den Pays Basque delakoaren truke. Ez naiz ni aldaketak erakarri duen polemikan sartuko. Nik badakit duela hamar urte Pays Basque jartzea erabaki genuenok ez genuela xede politikorik izan arrazoi komertziala baizik (Europan Pays Basque izena Euskadi deitura baino ezagunagoa zelakoan) eta sinetsi nahi nuke oraingoek ere arrazoi komertzialak izan dituztela gogoan (Pays basque, Frantzian, Iparraldea baino ez omen delakoan). Edozein modutan ez da polemika hau ni gaur nakarren gaia.\nHainbatek ez badaki ere, ipurdi gaineko leku zehatz hori 2001 urteko turismo-leloa jartzeko apropostzat jo zen baina, aldi berean, orduantxe hautatutako lelo berria Atsegin handiz suertatu zen. Ez zen segurutik hura lelorik txarrena, ezta ipurdi-gaina leloa jartzeko lekurik baldarrena ere, baina biak elkarrekin nekez izan zitezkeela uste izan zen, gaur eta hemen esan gabe doazen arrazoiengatik. Ondorioz, zerbait jarri behar eta, taldea Euskaltel-Euskadi zenez gero (Jaurlaritzak batere publizitaterik ordaindu ez arren), Pays Basque jartzea erabaki zen, iragarki-ordaintzaileak (Turismo Sailak) ildo bereko informazio gehiago eskaintzen ziolakoan turista europarrari (Pays Basque, Basque Country, Baskenland, Paese Basco etab.).\nGauzak honela, garrantzitsuena ez da honez gero Pays Basque edo Euskadi jarri. Kontua da, orain hamar urte Pays Basque letra zuriz agertu ohi zela culotte beltzean eta oraingoan, aldiz, Euskadi berdez agertu izan dela elastiko naranja gainean. Sekulako aldeaz, hau da: lehen irakurri egiten zela eta orain, berriz, ez. Diseinua zaintzea ondo dago, baina hemen eta Kontxintxinan irakurtzen ez den publizitateak, zeinahi delarik leloa, ez du ezertarako balio.\nLaisekak estreinako eraman zuen "Pays Basque" marka Luz Ardiden (2001) mendateraino


iRRiA 102 - Irakurketa gida by irrien lagunak - Issuu\nAMETS BAT EGIN DUT. KONTATUKO DIZUT?\n0. AZALA Badirudi hilabete honetako aldizkarian ametsen inguruan arituko garela. Ametsak gaiztoak, goxoak, politak… izaten dira. Zuek izaten duzue ametsik? Eta guztiez gogoratzen zarete? Goazen ikustera gure lagunek zer kontatzen diguten aldizkarian!!\nPUBLIA Hona hemen TTARTTALO argitaletxearen “Ikasi irakurtzen oiloarekin eta saguarekin” izenburua duen liburua. 6 urtetik gorako haurrentzat oso aproposa, irakurtzen dakien norbaitek lagunduta irakurtzeko liburu umoretsu eta original bat da. Animatu irakurtzera!!\n1. AURKIBIDEA Aurkibideko atalak irakurri ondoren, aukeratu gustukoen duzuena eta hasi gozatzen! Bestalde, eta orria pasatu baino lehen, eman begiratu bat Uxue Alberdiren esaldiari. Zein izan da egin duzun ametsa? Kontatuko duzu?\n-1Gida 102_Amets bat egin dut. Kontatuko dizut?\n2. LAGUN Lagun pentsatzen hasi da eta asko pentsatu duenez, irudimeneko amets horiek egunen batean beteko direla imajinatu ditu. Irakurri arretaz Lagunen biñeta guztiak. Zer amesten du Lagunek? Zuek ere baduzue gustuko duzuen ametsik? Baliteke oraindik ametsik ez izatea. Beraz, hartu 5 minutu, begiak itxi eta pentsatu zer gustatuko litzaizuekeen izatea, egitea edo dena delakoa. Ondoren, papela harturik, marraz ezazue zuen irudimeneko ametsa. Ea egunen batean egi bihurtzen den!!\n3. PUPU ETA LORE Zertaz arituko dira Pupu eta Lore? Zer gertatuko zitzaion Loreri ametsetan? Jakin nahi duzue? Horretarako, irakurri biñetak astiro astiro. Amaitu duzue irakurtzen? Gustatu zaizue? Eta non uste duzue egon zaretela zuek Lorek amets egin duen bitartean?\n4. TIRITATXO Goxoak, ilunak, izerditan eta oihuka esnatzen gaituztenak… Begiak ixterakoan zer jartzen zaigu martxan gure buruetan? Irakurri guztion artean Tiritatxok ametsen inguruan sortu dituen biñetak.\n-2Gida 102_Amets bat egin dut. Kontatuko dizut?\n5. MARTINBERTSO Martinber laguna begiak itxi, zentzumen guztiak isilarazi eta ametsen mundu zoragarrian sartu da. Zer amestuko zuela uste duzue? Bere argazkia ikusi aurretik, hartu etxean duzuen paper bat eta egin zerrenda bat. Ea asmatzen duzuen Martinberren ametsa nolakoa izan den. Ondoren, zuek ere berdina egiten animatzen zarete? 10 minutuz, etxean duzuen txoko goxo bat hartu, begiak itxi, zentzuak isilarazi eta zoaz disfrutatzera!\n6. HAURRENTZAKO YOGA Gaurko honetan, gurpila izeneko erlaxatzeko jarrera egingo dugu. Zerutik lurrera, malgutasunez beteko zaituen jarrera bat da. Hasi aurretik, begiratu irudiak eta irakurri bertan agertzen den azalpena. Irakurtzen zabiltzaten bitartean, nahi izanez gero, jarrera praktikatu dezakezue egoki egiten ari zareten ikusteko. Behin guztia irakurri, ulertu eta prest zaudetenean, lekua hartu eta goazen gorputza ondo luzatzera. Disfrutatu!!\n7. HAUR KANTAK Gaurkoan Ametsak izeneko abestia sortu dute Katxiporretako lagunek. Baina ba al dakizue zein den bere doinua? Lagunduko didazue bat bilatzen?\n-3Gida 102_Amets bat egin dut. Kontatuko dizut?\n8. BARATZE NATURALA Karakola eta Barea lotan daude. Baina halako batean zerbait gertatu daâ€Ś Zer izango ote da gertatzen ari den hori? Jakin nahi duzue? Horretarako, irakurri arretaz banan-banan biĂąetak. Irakurri duzue? Eta orduan, zer gertatu zaio Karakolari? Ametsetan ari zela!! Bai horixe!! Eta zuek ametsetan zaudetela hitz egin al duzue noizbait? Zer sentitu duzue? Edota gogoratzen bazarete, zertan ari zineten?\n9. ESKULANA Hilabete honetan elurte handiak izan ditugu. Eta oraindik negu luzea dugunez aurretik, Txatxilipurdiko lagunak proposamen batekin datoz; Igluak eraikitzen jarriko gaituzte!! Izugarrizko ideia polita da, ezta? Beno ba, horretarako, atal honetan argi agertzen den bezala, eskularru eta jantzi aproposak, burutik hotzik ez galtzeko txapela eta puxikak beharko ditugu. Guzti horiek prest ditugunean, biĂąetek esaten dutena egin beharko dugu pausuz pausu. Orain elurra noiz egin arte itxaron beharko dugu, leku zabal eta elurtu bat bilatu eta igluak sortzeko!\n-4Gida 102_Amets bat egin dut. Kontatuko dizut?\nIRRIA ALDIZKARIA Irrien Lagunak-en aldizkariaren harpideduna egitea aukera paregabea izan daiteke ordenagailu edota tabletaren pantailatik urruntzeko. Baita gaur egungo gizartea ulertzeko eta errealitatea ondo ikusteko baliagarria ere. Edonon, edonork eta edonorekin partekatu eta irakurri daitekeen aldizkari bat da. Gainera, irakurzaletasuna bultzatu eta familian zein lagun artean denbora pasatzeko paregabea da, gauza berriak ikasiz.\n10. EUSKAL HERRIKO ANIMALIA Erlastarra da hile honetako Euskal Herriko animalia. Seguru nago noizbait naturguneetan, kalean edota beste tokiren batean ikusi dituzuela. Ba al dakizue Eslastarrak eta liztorrak ez direla berdinak? Eta zerk desberdintzen ditu? Atal honetan, Erlastarren inguruko informazio ugari aurkituko duzue. Ondoren, egin Erlastarren marrazki bat aurretik irakurritako informazio guztia erabiliz. Animo!!!\n11. PIRRITX, PORROTX ETA MARIMOTOTS Hemen dator gure hirukotea!! Irakurri haurrarekin istorio hau. Saiatu bion artean istorioan kontatzen dena ulertzen. Saiatuko al zarete biok Pirritx, Porrotx eta Marimototsek bezala elkarren ametsetara salto egiten? Agian, gaur gauean probatu dezakezue. Horretarako, ohera joatean bion artean pentsatu ezazue zerekin, zertan, non, norekinâ€Ś egin nahi duzuen amets eta ea berdina egitea lortzen duzuen. Asko gozatu!!\n-5Gida 102_Amets bat egin dut. Kontatuko dizut?\n12. TXOKO TXIKI KUTTUNA Miren Amurizak ametsen inguruko bi testu eta amets egitearen kontra eta aldeko arrazoiak sortu ditu atal honetan. Irakurri elkarrekin eta, ondoren, animatuko zarete zure ametsen txoko txiki kuttuna sortzera? Horretarako, orriaren diseinua pentsatu beharko duzue lehenengo eta marrazkia egin, koloreztatuz. Ondoren, letrak asmatu dezakezue, abestiak, poesiak, bertsoakâ€Ś sortu dezakezue. Eta azkenik, Miren Amurizak egin duen bezala, amets egitearen aldeko eta kontrako zuen arrazoiak idatzi ditzakezue. Animo!!!!\n13. MARIKALANBRE Amonak pozik sumatu du Marikalanbre. Izan ere, gauean amets ikaragarria izan du, herriko errekan animalia bitxi batzuk agertu baitira. Ba al dakizu zeintzuk diren animalia horiek? Amonak aspaldi-aspaldi Arakilen horrelako animaliak ibiltzen zirela aipatu du. Orain dela zenbat denbora da hori? Azkenean, lortuko ote du Marikalanbrek paleontologo izatea? Pentsakor geratu denean, zer uste duzue ari zela pentsatzen?\n14. LARGABISTA Lagun ohean etzanda dago. Zer pasatuko zaio? Itsasoa, itsas-lami, areaâ€Ś irudiak ikusi eta sortu itzazue biĂąeta bakoitzeko elkarrizketa globoak. Zer esango ote du momentu bakoitzean Lagunek?\n-6Gida 102_Amets bat egin dut. Kontatuko dizut?\n15. MARIMATRAKAK Amets gaizto edo goxoak izaten dituzue zuek gehiago? Lea eta Noak zer nolakoa izan dutela uste duzue? Guztion artean irakurri Marimatraken istorioa. Gustatu al zaizue? Noizbait pentsatu al duzue monstroak egon direla zuen logelan? Eta Lea bezala noizbait jauzi al zarete ohetik? Ai ene!! Kontuz ibilii!!!\n16. MUNDUAK GUZTIONTZAT BEHARKO LUKE Ane Pirata eta Patakon fisioterapeuta batengana joan dira. Zer gertatuko zaio Patakoni? Bertan, Alba izeneko lagun bat egin dute. Albak bizkarrean min handiak izaten ditu, baina medikuek ez dakite zer gertatzen zaion. Patakon beldurturik dago. Irakurri arretaz komikia. Fisioak asmatu edo esango ote dio Patakoni zer gertatzen zaion? Ez dugunez jakingo, goazen gure irudimena lantzera. Gu fisioak izango baginaâ€Ś zer esango genioke Patakoni? Hartu ezazue paper bat eta hurrengo komikiaren zatia marraz eta irudikatu ezazue. Horrez gain, ezagutzen al duzue Gure Nahia elkartea? Sartu interneten eta bilatu elkarte honi buruzko informazioa.\n-7Gida 102_Amets bat egin dut. Kontatuko dizut?\niRRiA 102 - Irakurketa gida


NEGOZIOA HASI AURRETIK - AENKOMER\nNEGOZIOA HASI AURRETIK\nHome/Jakingarriak/NEGOZIOA HASI AURRETIK\nNEGOZIOA HASI AURRETIK945890846feD2016-10-04T14:11:18+00:00\nEkin aurretik, ondo pentsatu.\nForma juridiko egokia\nForma juridiko ezberdinak dituzu, zure beharren arabera aukeratzeko. Zure negozioaren ezaugarriak eta interesak izan behar dituzu kontuan. Autonomoa izan ala sozietate bat osatu? Hortxe lehen erabakia. Dena den, kontuan izan, sozietate bat osatuta ere, autonomo gisa alta eman beharko duzula, sozietate horren administraria baldin bazara.\nInbertitu beharreko kopurua\nHirugarren pertsonen aurrean izango duzun erantzukizuna\nKonplikazioak eta gastu administratiboak\nEnpresak merkatuan izango duen irudia\nAutonomo izateko moduak\nAutonomo izateko modu ezberdinak dira, baina Segurantza Sozialaren erregimena berdin-berdina da kasu guztietan. Zergen trataera da aldea. Autonomo motak:\nLangile autonomoak: Segurantza Sozialean kotizatu behar dute, hainbat zerga tiporekin.\nProfesional autonomoak: lanbide liberalak dituzten profesionalak dira, ekonomia-jardueren gaineko zerga ordaintzen dutenak, eta langileak kontratatzeko ahalmena dutenak.\nEnpresari autonomoak: sozietate bat osatu dute eta haiek dira administratzaileak. Bazkide bat baino gehiago egonez gero, honakoak dira enpresari autonomoak:\n– Kapital sozialaren herena duen bazkidea.\n– Kapitalaren laurdena duena, baldin eta gerente-lana egiten badu.\n– Kapitalaren erdia duena, senide zuzena baldin bada.\n– Autonomo dependenteak: beren diru sarreren %75 edo gehiago bezero bakar batengandik eskuratzen dutenak. Ezin dute bere karguan langilerik izan.\n– Beste batzuk: kooperatibistak, ondasun erkidegoetako kideak eta abar.\nNegozioak izaera juridiko ezberdinak hartu ahal ditu:\nDen-denek puntu komun bat dute: merkatal izaera. Kapital soziala, bazkide kopurua eta hirugarren pertsonen aurrean duten erantzukizuna dira aldeak.\nSozietate mugatua (SM): Bazkide bakar batek osatu dezake. 3.050,06 €-ko kapital soziala behar da, eta partizipazioak egin daiteke. Sozietatea osatzeko, eskritura publikoa egin behar da, eta Merkataritza Erregistroan inskribatu.\nSozietate Anonimoa (SA): Kasu honetan ere bazkide bakarra nahikoa izan daiteke, baina kapital soziala 60.101,21 €-koa izango da gutxienez. Kapitala zatituz gero, akzioak egin daitezke. Eskritura publikoa notario baten aurrean egin behar da eta Merkataritza Erregistroan inskribatu.\nSozietate Zibila: Pertsona fisiko edo juridikoen sozietate bat da, demokratikoki kudeatzen dena\nSociedad Cooperativa (S. Coop.): Emaitza ekonomikoak bazkideen artean banatu daitezke, nahitaezko erreserba eta heziketa eta kooperatiba-sustapeneko funtsak zehaztu ondoren. Gutxieneko kapitalak ezberdinak izan daitezke. Eskritura publiko baten bidez osatu behar da, eta Kooperatiben Erregistroan inskribatu.\nSozietate laboralak (SLM/SLA): Anonimoak edo mugatuak. Gutxienez 3 bazkide behar dituzte (bertan lan egin zein ez). Bazkide ez diren langileak izan ahal dizuten, baina horien lan-orduak ezin dira izan bazkide diren langileen orduen % 15 baino gehiago. Kapital sozial minimoa aldakorra da, sozietate anonimoa izan ala mugatua izan. Eskritura publikoa egin behar da notarioaren aurrean. Gero, Lan eta Gizarte Gaietarako Ministerioan inskribatu eta kalifikatu ondoren, Merkataritza Erregistroan ageri behar da.\nBestelakoak: Sozietate kolektiboak, sozietate komanditarioak, sozietate profesionalak, eta abar.\nEnpresa indibiduala ala sozietarioa izan, izapideak ezberdinak dira:\n– Ekonomia-jardueren gaineko zergan alta ematea.\n– Merkataritzako edo Ogasuneko Liburuak legeztatzea.\n– Langile autonomoen araubide berezian alta ematea.\n– Langileak Segurantza Sozialean alta ematea.\n– Lantokia ireki dela komunikatzea.\n– Lantokia irekitzeko udal baimena.\nEnpresa sozietaria: Izen berdinik ezaren ziurtagiria eskatu behar da. Gero, eskritura publikoa notarioaren aurrean egin, eta enpresa Merkataritza Erregistroan inskribatu. Ondare-eskualdaketen gaineko zerga ordaindu behar da eta nortasun fiskalaren txartela eskatu. Hori guztia egindakoan honakoak behar dira:\nAlta nola eman\nHonako administrazio hauetara jo behar duzu alta emateko:\nLana eta Segurantza Soziala.


Nafarroa, estatu afera? Norentzat? - Diario de Noticias de Navarra\nNafarroa, estatu afera? Norentzat?\nbeñi agirre euskara irakaslea 09.02.2020 | 14:04\nAlbako bigarren dukearen agindupeko tropek Iruñea errenditu eta indarrez menderatu ostean, Nafarroa Garaia Espainian txertatzeko kontakizuna zuritzea benetako burukomina izan da estatu horrentzat. Ezin da justifikatu. Bertakoen kontra bortxaz irabazitako lurraldearen jabetzea ez baita izan inon, inoiz, zilegi.\nNafarroa Garaia estatu afera da. Gaztelarentzat "Konkista eskubidea" Erdi Aroko kontzeptu inperiala bidezkotzeko azken ahalegina. Euskalnafarrontzat, aldiz, XXI. mendean subjektu historiko eta politiko izaera zilegitzeko baliabide demokratikoa. Bi kontakizun, bi ikuspegi eta bi errelato aurrez aurre jarrita. Gaur, berdinketa egoeran daudenak dirudienez.\nLehenengo eta behin zorionak "lauko aliantzari", lau urtez Nafarroa Garaia, hiriburua eta udal txikiagoak ere etenik gabe kudeatzeagatik; lauko ituna iraunarazteagatik. Bostehun urteko haurlauza gainetik kentzea ez dugu lau urtetan arinduko, ez horixe. Hala ere, ziur al zaudete lau urteen eguneroko kudeaketaren honestasuna izan dela nafar gizarteak zuen lana hobesteko ala baztertzeko gako nagusia? Non geratu da euskalnafarra izatearen arrotasuna azaleratzea? Konkistak ez direla zilegiak erreibindikatzea? Nafarroa ez dela Espainia argitzea? 1512koak ez duela Espainiaren 500 urteko batasuna zilegitzen, baizik eta salatzen? Nafarroa Sumakoek ez dute besterik egin, eurek direla nafarrak eta ez gu errepikatu baino. Nire uste apalean, buruzagi politiko ona da herritarrei identitatearen berreskurapena ahalbidetzen diona; kudeaketa bikainez ahal delarik, baina norabaitera joateko. Hori da estatu afera guretzat.


Londresek 50 milioi euro Parisi, muga zaintzeko - Mundua - Berria\nLondresek 50 milioi euro Parisi, muga zaintzeko\nLONDRES. Theresa May Erresuma Batuko lehen ministroak eta Emmanuel Macron Frantziako presidenteak 35. Anglo-Frantziar Goi Bilera egin zuten atzo, Ingalaterrako Sandhurst base militarrean. Hainbat arlotan egindako akordioen berri eman zuten; horietan nagusia, immigraziokoa. Erresuma Batuak 50 milioi euro emango dizkio Frantziari, Calaisen eta Mantxako kanaleko beste toki batzuetan zaintza gogortu dezan. «Erresuma Batuaren segurtasunaren onerako da», Mayren arabera. Arlo militarrean, 2020rako 10.000 soldaduko indar bateratu bat sortu nahi dute, eta Erresuma Batuak konpromisoa hartu du Frantziari laguntza handitzeko Malin duen misio militarrean.